
הוריות ג ע"ב



טקסט הדף מנוקד



אוֹ דִּלְמָא [יְדִיעָה] דְּהָהוּא בֵּית דִּין דְּהוֹרוּ בָּעֵינַן תֵּיקוּ


אָמַר רַבִּי יוֹנָתָן מֵאָה שֶׁיָּשְׁבוּ לְהוֹרוֹת אֵין חַיָּיבִין עַד שֶׁיּוֹרוּ כּוּלָּן שֶׁנֶּאֱמַר וְאִם כׇּל עֲדַת יִשְׂרָאֵל יִשְׁגּוּ עַד שֶׁיִּשְׁגּוּ כּוּלָּן [עַד שֶׁתִּפְשׁוֹט הוֹרָאָה בְּכׇל עֲדַת יִשְׂרָאֵל ] אָמַר רַב הוּנָא בְּרֵיהּ דְּרַב הוֹשַׁעְיָא הָכִי נָמֵי מִסְתַּבְּרָא דִּבְכׇל הַתּוֹרָה כּוּלָּהּ קַיְימָא לַן רוּבּוֹ כְּכוּלּוֹ וְהָכָא כְּתִיב כׇּל הָעֵדָה הוֹאִיל וְכָךְ אֲפִילּוּ הֵן מֵאָה


[תְּנַן] הוֹרוּ בֵּית דִּין וְיָדַע אֶחָד מֵהֶן שֶׁטָּעוּ אוֹ תַּלְמִיד וְרָאוּי לְהוֹרָאָה וְהָלַךְ וְעָשָׂה עַל פִּיהֶם בֵּין שֶׁעָשׂוּ וְעָשָׂה עִמָּהֶן וּבֵין שֶׁעָשׂוּ וְעָשָׂה אַחֲרֵיהֶן וּבֵין שֶׁלֹּא עָשׂוּ וְעָשָׂה הֲרֵי זֶה חַיָּיב מִפְּנֵי שֶׁלֹּא תָּלָה בְּבֵית דִּין


הַאי הוּא דְּחַיָּיב הָא אַחֵר פָּטוּר וְאַמַּאי הָא לֹא נִגְמְרָה הוֹרָאָה הָכָא בְּמַאי עָסְקִינַן כְּגוֹן שֶׁהִרְכִּין הַהוּא אֶחָד מֵהֶן בְּרֹאשׁוֹ


תָּא שְׁמַע הוֹרוּ בֵּית דִּין וְיָדַע אֶחָד מֵהֶן שֶׁטָּעוּ וְאָמַר לָהֶן טוֹעִין אַתֶּם הֲרֵי אֵלּוּ פְּטוּרִים טַעְמָא דְּאָמַר לָהֶן טוֹעִין אַתֶּם דִּפְטוּרִים הָא שָׁתֵיק מִישְׁתָּק חַיָּיבִין וְגָמַר לַהּ הוֹרָאָה וְאַמַּאי וְהָא לֹא הוֹרוּ כּוּלָּן אָמְרִי הָכִי נָמֵי כְּגוֹן שֶׁהִרְכִּין בְּרֹאשׁוֹ


מֵתִיב רַב מְשַׁרְשְׁיָא סָמְכוּ רַבּוֹתֵינוּ עַל דִּבְרֵי רַבָּן שִׁמְעוֹן בֶּן גַּמְלִיאֵל וְעַל דִּבְרֵי רַבִּי אֶלְעָזָר בְּרַבִּי צָדוֹק שֶׁהָיוּ אוֹמְרִים אֵין גּוֹזְרִין גְּזֵירָה עַל הַצִּבּוּר אֶלָּא אִם כֵּן רוֹב הַצִּבּוּר יְכוֹלִין לַעֲמוֹד בָּהּ


וְאָמַר רַב אַדָּא בַּר אַבָּא מַאי קְרָא בַּמְּאֵרָה אַתֶּם נֵאָרִים וְאֹתִי אַתֶּם קֹבְעִים הַגּוֹי כֻּלּוֹ וְהָא הָכָא דִּכְתִיב הַגּוֹי כֻּלּוֹ וְרוּבָּא כְּכוֹלָּא דָּמֵי תְּיוּבְתָּא דְּרַבִּי (יוֹחָנָן) [יוֹנָתָן] תְּיוּבְתָּא


וְאֶלָּא מַאי כׇּל עֲדַת דְּקָאָמַר רַחֲמָנָא הָכִי קָאָמַר אִי אִיכָּא כּוּלָּם הָוְיָא הוֹרָאָה וְאִי לָא לָא הָוְיָא הוֹרָאָה


אָמַר רַבִּי יְהוֹשֻׁעַ עֲשָׂרָה שֶׁיּוֹשְׁבִין בַּדִּין קוֹלָר תָּלוּי בְּצַוַּאר כּוּלָּן פְּשִׁיטָא הָא קָא מַשְׁמַע לַן דַּאֲפִילּוּ תַּלְמִיד בִּפְנֵי רַבּוֹ


רַב הוּנָא כִּי הֲוָה נָפֵיק לְבֵי דִינָא מַיְיתִי עֲשָׂרָה תַּנָּאֵי דְבֵי רַב לְקַמֵּיהּ כִּי הֵיכִי דְּנִימְטְיַין שִׁיבָּא מִכְּשׁוּרָא רַב אָשֵׁי כִּי הֲווֹ מַיְיתִי טְרֵפְתָּא לְקַמֵּיהּ מַיְיתֵי עֲשָׂרָה טַבָּחֵי מִמָּתָא מַחְסֵיָא וּמוֹתֵיב קַמֵּיהּ אָמַר כִּי הֵיכָא דְּנִימְטְיַין שִׁיבָּא מִכְּשׁוּרָא


מַתְנִי' הוֹרוּ בֵּית דִּין וְיָדְעוּ שֶׁטָּעוּ וְחָזְרוּ בָּהֶן בֵּין שֶׁהֵבִיאוּ כַּפָּרָתָן וּבֵין שֶׁלֹּא הֵבִיאוּ כַּפָּרָתָן וְהָלַךְ וְעָשָׂה עַל פִּיהֶן רַבִּי שִׁמְעוֹן פּוֹטֵר וְרַבִּי אֶלְעָזָר אוֹמֵר סָפֵק אֵיזֶהוּ סָפֵק יָשַׁב לוֹ בְּתוֹךְ בֵּיתוֹ חַיָּיב הָלַךְ לוֹ לִמְדִינַת הַיָּם פָּטוּר


אָמַר רַבִּי עֲקִיבָא מוֹדֶה אֲנִי בָּזֶה שֶׁהוּא קָרוֹב לִפְטוּר מִן הַחוֹבָה אָמַר לוֹ בֶּן עַזַּאי מַאי שְׁנָא זֶה מִן הַיּוֹשֵׁב בְּבֵיתוֹ שֶׁהַיּוֹשֵׁב בְּבֵיתוֹ אֶפְשָׁר הָיָה לוֹ שֶׁיִּשְׁמַע וְזֶה לֹא הָיָה לוֹ אֶפְשָׁר שֶׁיִּשְׁמַע


הוֹרוּ בֵּית דִּין לַעֲקוֹר אֶת כׇּל הַגּוּף אָמְרוּ אֵין נִדָּה בַּתּוֹרָה אֵין שַׁבָּת בַּתּוֹרָה אֵין עֲבוֹדָה זָרָה בַּתּוֹרָה הֲרֵי אֵלּוּ פְּטוּרִין הוֹרוּ לְבַטֵּל מִקְצָת וּלְקַיֵּים מִקְצָת הֲרֵי אֵלּוּ חַיָּיבִין


כֵּיצַד אָמְרוּ יֵשׁ נִדָּה בַּתּוֹרָה אֲבָל הַבָּא עַל שׁוֹמֶרֶת יוֹם כְּנֶגֶד יוֹם פָּטוּר


יֵשׁ שַׁבָּת בַּתּוֹרָה אֲבָל הַמּוֹצִיא מֵרְשׁוּת הַיָּחִיד לִרְשׁוּת הָרַבִּים פָּטוּר


יֵשׁ עֲבוֹדָה זָרָה בַּתּוֹרָה אֲבָל הַמִּשְׁתַּחֲוֶה פָּטוּר הֲרֵי אֵלּוּ חַיָּיבִין שֶׁנֶּאֱמַר וְנֶעֱלַם דָּבָר דָּבָר וְלֹא כׇּל הַגּוּף


גְּמָ' אָמַר רַב יְהוּדָה אָמַר רַב מַאי טַעְמָא דְּרַבִּי שִׁמְעוֹן הוֹאִיל וּבִרְשׁוּת בֵּית דִּין הוּא עוֹשֶׂה אִיכָּא דְּאָמְרִי אָמַר רַב יְהוּדָה אָמַר רַב אוֹמֵר הָיָה רַבִּי שִׁמְעוֹן כׇּל הוֹרָאָה שֶׁיָּצְאָה בְּרוֹב צִבּוּר יָחִיד הָעוֹשֶׂה אוֹתָהּ פָּטוּר לְפִי שֶׁלֹּא נִיתְּנָה הוֹרָאָה אֶלָּא לְהַבְחִין בֵּין שׁוֹגֵג לְמֵזִיד


מֵיתִיבִי פַּר הֶעְלֵם דָּבָר שֶׁל צִבּוּר וּשְׂעִירֵי עֲבוֹדָה זָרָה בַּתְּחִלָּה גּוֹבִין עֲלֵיהֶן דִּבְרֵי רַבִּי שִׁמְעוֹן רַבִּי יְהוּדָה אוֹמֵר מִתְּרוּמַת הַלִּשְׁכָּה הֵן בָּאִין אַמַּאי כֵּיוָן דְּגָבֵי לְהוּ הָוֵי לֵיהּ הוֹדַע


אִיבָּעֵית אֵימָא כְּגוֹן שֶׁגָּבוּ סְתָם


וְאִיבָּעֵית אֵימָא כְּגוֹן דְּלָא הֲוָה לֵיהּ בְּמָתָא


וְאִיבָּעֵית אֵימָא רַב כְּאִידַּךְ תַּנָּא סָבַר דְּתַנְיָא אִיפְּכָא בַּתְּחִילָּה גּוֹבִין לָהֶן דִּבְרֵי רַבִּי יְהוּדָה רַבִּי שִׁמְעוֹן אוֹמֵר מִתְּרוּמַת הַלִּשְׁכָּה הֵן בָּאִין


תָּנֵי רַבִּי מֵאִיר מְחַיֵּיב וְרַבִּי שִׁמְעוֹן פּוֹטֵר רַבִּי אֶלְעָזָר אוֹמֵר סָפֵק מִשּׁוּם סוֹמְכוֹס אָמְרוּ תָּלוּי אָמַר רַבִּי יוֹחָנָן אָשָׁם תָּלוּי אִיכָּא בֵּינַיְיהוּ


אָמַר רַבִּי זֵירָא מָשָׁל דְּרַבִּי אֶלְעָזָר לָמָּה הַדָּבָר דּוֹמֶה לְאָדָם שֶׁאָכַל סָפֵק חֵלֶב סָפֵק שׁוּמָּן וְנוֹדַע לוֹ שֶׁמֵּבִיא אָשָׁם




רש"י

תוספות





	כל הוראה שיצתה ברוב צבור. למעוטי דאם חטאו חצי צבור ועשה גם הוא חייבין: שעירי עבודת כוכבים. משום הכי נקיט לשון רבים דאיכא טובא שעירים שעירי ראש חודש ושעירי רגלים שהן מרובים. ואיידי דקאמר התם שעירים נקיט נמי הכא אע"ג דאינו [אלא] אחד כמו פר העלם: משל דרבי אליעזר כו'. תימה דהתם בספק אכל ספק לו ולכולי עלמא אבל הכא לו אין ספק. וכן בסומכוס. מיהו יש לומר דבהא תרוייהו שוין דספק הוי:





רבינו חננאל

א"ר יוחנן ס"א ר' נתן מאה שישבו להורות. פי' אם הי' ב"ד שבירושלים מאה איש והורו לעבור ועשו רוב הקהל אין חייבין פר ב"ד עד שיורו כולן. שנאמר ואם כל עדת ישראל ישגו עד שישגו כולן.



אמר רב הונא בריה דרב יהושע הכי נמי מסתברא דבכל התורה כולה קיי"ל רובו ככולו והכא כתב כל עדת הואיל וכך אפילו הן ק'. פי' אילו כך היה דבהוראת רוב ב"ד סגיא לימא רחמנא ואם עדת ישראל ואנן הוינן אזלין בסוגין דכל אורייתא דברובא סגיא מדטרח וכתב כל ש"מ דבעינן הוראת כולהו. ואותבינן עלה מהא דתניא הורו ב"ד ונודע לאחד מהן שטעו ואמר להן טועים אתם הרי אלו פטורין טעמא דאמר להו הא שתיק חייבין אמאי והא לא אשוי בהדייהו ודחינן הכא במאי עסקינן דכרכיש רישיה. ס"א כגון שהרכין רישיה והיינו הך. פי' לא תימא הא שתיק חייבין. אלא הא נענע ראשו חייבין דהוי (במשנה) [כמודה] תו אותיבא מהא דתנן בפרקין כי האי גוונא ודחינן כקמייתא ואותיב רב משרשיה מהא דאמרו רבנן בע"ז פרק אין מעמידין סמכו רבותינו על דברי רשב"ג ועל דברי ר' אלעזר ב"ר צדוק שהיו אומרים אין גוזרין גזרה על הצבור אא"כ רוב הצבור יכולין לעמוד בה ואמר רב אדא בר אהבה מאי קרא במארה אתם נארים ואותי אתם קובעים הגוי כולו אי איכא גוי כולו וקא עבר עליה האי גברא אותי אתם קובעים אי לא לא. פי' ה"ק אי איכא גוי כולו בגזרה (דאי) במארה אותן שעוברין עליה גוזלין אותי ואי לא לא. והכי קא מותבינן דהא הכא כתיב הגוי כולו ואפילו הכי בתר רוב צבור אזלי רבנן וש"מ דאע"ג דכתיב כל בתר רובה ניזיל ותיובתא דר' יוחנן תיובתא אמרי אלא מאי אם כל עדת כלומר מאי אצטריך כל ומהדרינן הכי קאמר רחמנא אי איכא לכולה סנהדרין פי' ע"א כדתנן בתחלת סנהדרין. סנהדרין גדולה היתה שם של ע"א הויא הוראה ואי לא לא הויא הוראה.



א"ר יהושע בן לוי עשרה שיושבין כו' כבר פירשתי בתחלת סנהדרין:



מתני' הורו ב"ד וידעו שטעו וחזרו בהן ופי' [ואחר] שעשו הצבור בין שהביאו כפרתן ובין שלא הביאו כפרתן והלך יחיד ועשה על פיהן אע"פ שנודעה להן והביאו כפרתן. ר"ש פוטר הואיל וברשות ב"ד עשה ובהדי צבורא לא מצטרף דהא בתר דיתבי עבר ר' אלעזר אומר ספק (כו') [לכך] מביא אשם תלוי כאדם שאכל ספק חלב. ואיזהו החייב באשם תלוי זה היושב בביתו בשעת ידיעת הצבור ברשות ב"ד אינו לגמרי דהיה לו לשאול ברשות עצמו אינו דהא לא ידע היכא דאזל ליה למדינת הים קודם ידיעתו הורה ר"ע שהוא קרוב לפטור מן החובה א"ל בן עזאי ומה שנה זה מן היושב בביתו א"ל שהיושב בביתו אפשר לו שישמע שחזרו בהן וזה אי אפשר לו שישמע:



אמר רב יהודה אמר רב מאי טעמא דר"ש דפטר הואיל וברשות ב"ד עשה. איכא דאמרי אמר רב יהודה (אמר שמואל) אמר רב אומר היה ר"ש כל הוראה שפשטה ברוב צבור יחיד העושה אותה פטור לפי שלא ניתנה הוראה אלא להבחין בין שוגג למזיד פי' לא ניתן הפר הקרב על ההוראה אלא להבחין שכל מי שידע בו לא יוכל לומר מזיד הייתי והאי כיון דלא ידע בו שוגג הוא ואותיבנא מהא דתניא בתוספתא שקלים פר העלם דבר של צבור ושעירי עזים בתחלה מגבין להן דברי ר"ש. ר' יהודה אומר מתרומת הלשכה הן באין אמאי פטור כי פשטה בצבור והא כיון דגבו איתידע ליה. ודחינן אי בעית תימא [כגון כו' ואב"א כגון כו' ואב"א] סבר לה כההוא תנא דתני בתחלה מגבין דברי ר' יהודה ר"ש אומר מתרומת הלשכה הן באין. תניא הורו ב"ד ועשו הקהל וידעו שטעו וחזרו בהן בין הביאו כפרתן בין לא הביאו כפרתן והלך יחיד ועשה על פיהן ר"ש פוטר. ור"מ מחייב פי' כשבה או שעירה ר' אלעזר אומר ספק סומכוס אומר תלוי ואמרינן מאי איכא בין ר' אלעזר לסומכוס א"ר יוחנן אשם תלוי איכא בינייהו לר' אלעזר מייתי אשם תלוי לסומכוס לא מייתי. א"ר יוסף משל דר"א למה הדבר דומה לאדם שאכל חתיכה וכסבור שהיא שומן ואח"כ נודע לו שספק חלב ספק שומן היתה שצריך להביא אשם תלוי.



פי' כן נמי זה היחיד עשה. ואיכא למימר מזיד ואיכא למימר שוגג הלכך מייתי אשם תלוי (שייך לדף ד ע"א) ולא מבעיא למאן דאמר צבור מייתי הפר דהא מפרסמא מלתא ואיכא למימר בדעת עצמו תלה דחייב. דתניא בתוספתא (פ"א) יחיד שעשה בהוריית עצמו חייב שנאמר והנפש אשר תעשה וגו' אלא אפילו למאן דאמר ב"ד מייתו קרוב לחובה הוא דאי שאיל הוו אמרי ליה:





המאירי

בית דין זה שהוראתם מחייבת קרבן צבור לשוגגים על פיהם אינו אלא בבית דין הגדול של שבעים ואחד ואם חסר אחד מהם אינו כלום ואם חסר מופלא שבבית דין אפילו השלימו אחר במקומו אינו כלום הא נצטרפו אחרים עמהם בהוראה אין מצריכין שיורו כלם אלא כל סנהדרין:



הורו רוב סנהדרין ואמר להם אחד מהם או מיעוט הסנהדרין שטעו ורבו המתירין והתירו אין זה כלום הא אם שתקו הואיל והורו רבם ולא היה שם חולק אע"פ שלא הודו לדבריהם אף בכרכוש הראש הואיל ושתקו מ"מ ושגגו רוב העם על פי הוראתם דינם בקרבן צבור ומ"מ אלו ששתקו הואיל ונודע להם הטעות לא נקראו תולין בבית דין וחייבים בקרבן עצמם:



כשם שאם חסר אחד מן הסנהדרין אין ההוראה מחייבת קרבן צבור כך אם היה בחשבונם אחד שלא היה ראוי להיות ממונה בסנהדרין כגון גר או נתין או ממזר או זקן או שלא ראה בנים אין זה הוראה המחייבת קרבן לצבור כמו שיתבאר:



בית דין שהתקינו לתקן איזו תקנה לאסור איזה דבר או לגזור איזו גזרה צריך שיבדקו תחלה אם רוב הצבור יכולין לעמוד בה אם לאו וכל שיראה להם אחר בדיקתם שאין רוב צבור יכולין לעמוד בה אין להם לגזרה כלל נראה להם מתחלה שיהו יכולין לעמוד בה וראו אחר גזרתם שאין יכולין לעמוד ושלא פשטה ברוב צבור הרי זו בטלה ואין להם להשתדל בהעמדתה היו סבורים אחר גזרתם שפשטה בכל ישראל ולאחר זמן בדקו בכל ישראל ומצאו שלא פשטה אפילו נזדמן כך בזמן בית דין של אחריהם יש לאותו בית דין לבטלה אפילו היה הראשון גדול בחכמה ובמנין וכן התבאר במסכת ע"ז ל"ו א':



כבר ידעת היאך הזהירה תורה על הדיינים והחמירה בהם בכל צד שלא לעות את הדין אף כל שמצטרפים עמהם בהוראה אע"פ שלא נתמנו בדיינים צריך שידקדקו בדבר ולא יתרשלו בעצמם מצד שלא נתמנו על כך שהקולר תלוי אף בצוארם ואפילו תלמיד לפני רבו שראה הטיית הדין לא ישתוק אלא יודיע דעתו עד שיצא הדבר לאמתו מגדולי החכמים כשהיה דין בא לפניהם היה מכנס הרבה מן היודעים עד שמתוך כלם יצא הדין לאמתו ואף באיסור והתר ראוי לעשות כן כדי שיתרחק מן המכשולות שרוב דעות מגלים את הצפונות ועצים קטנים מדליקים את הגדולים:



המשנה השניה והוא מענין משנה שלפניה והוא שאמר הורו בית דין כלומר וכבר שגגו רוב העם על פי הוראתם שנמצא הצבור חייבים בקרבן ואח"כ נודע להם טעותם וחזרו בהם בין שהביאו כפרתם בין שלא הביאו כפרתם והלך אחד אח"כ שלא נודעה חזרתם ושגג על פי הוראתם ר' שמעון פוטר ור' אליעזר אומר ספק ולענין פירוש לפי מה שכוללת סוגיית הגמרא אתה צריך לבאר שהם סוברים יחיד שעשה בהוראת בית דין פטור ואע"פ שבמסכת שבת פרק המצניע צ"ג א' אמרו במקצת נסחאות ר' שמעון לטעמיה דאמר יחיד שעשה בהוראת בית דין חייב וכן ביבמות פרק האשה רבה אמרו כן בר' אליעזר אפשר שהם שונין בכאן משנתם לדברי חכמים של משנה ראשונה ומ"מ לענין פסק אתה מפרשה שר' שמעון פוטר ומצטרף עם רוב הצבור ור' אליעזר אומר ספק ומפרש בגמ' לדעתו שמביא אשם תלוי ואח"כ אתה מפרש דבר זה דוקא בשישב לו בביתו כלומר שהיה במדינה והרי שהיה לו לשאול ולחקור וכיון שלא חקר הרי זה כמי שנסתפק אם חטא אם לא חטא אבל מי שהלך למדינה אחרת הרי זה תולה בבית דין לגמרי ופי' בגמ' שאפילו לא יצא עדין הואיל והוא נבהל לצאת תולה בבית דין הוא ולענין פסק בהלך למדינה אחרת או נבהל לצאת תולה בבית דין הוא ומצטרף עם רוב הצבור אע"פ ששגג אחר ידיעה וביושב בביתו יש פוסקים שהוא באשם תלוי ויש פוסקים שהוא חייב בקרבן יחיד:



זהו ביאור המשנה ופסק שלה ודברים שנכנסו תחתיה בגמרא אלו הם:



פר העלם דבר של צבור ושעירי ע"ז אע"פ שמשל צבור הם באים לא היו נוטלין אותם מתרומת הלשכה אלא גובים הגזברים אותם מבעלי בתים מתחלה ולוקחין אותם ושמא תאמר במשנתנו שאמרה אפילו לאחר שהביאו כפרתם היאך אפשר בהביאו כפרתם שלא ידע אפשר שגבו סתם או שלא היה בביתו:



מי שנסתפק בעברה שזדונה כרת ושגגתה חטאת כגון שאכל חתכה ספק חלב ספק שומן ונודע לו מביא אשם תלוי כיצד כגון שהיתה לפניו חתכת חלב וחתכת שומן ואכל אחת מהן בחזקת שומן ואח"כ נסתפק איזו אכל אבל אם היתה לפניו חתכה ספק חלב ספק שומן ואכלה בחזקת שומן ואח"כ נולד לו ספק אם שומן היתה אם חלב היתה אין כאן אשם תלוי שאין אשם תלוי עד שיהא שם אסור קבוע וידוע כגון זה שהזכרנו וכגון שאכל חלב ונסתפק אם כזית אם פחות מכזית אשתו ואחותו בבית ובא על אחת מהן ואין ידוע לו איזו וכן אחד אומר מת בעלה ואחד אומר לא מת או ספק מגורשת שהרי מ"מ נקבע האסור אכל חתכה ספק חלב ספק שומן או ספק נדה או ספק ערוה הואיל ואין כאן איסור קבוע וידוע אין כאן אשם תלוי וכן ספק מקודשת לא נקבע האיסור:





תוספות רא"ש

ת"ש הורו ב"ד וידע א' מהם שטעו ואמר להם טועים אתם פטור הא שתיק חייב (דהיינו) [ה"נ] שתיק וכרכש ברישא אבל אי (לא) שתק ולא כרכיש ברישא פטור. תימה אמאי קתני ואמר להם טועים אתם פטור. ליתנו רבותא טפי ונודע לאחד מהם שטעו ושתק פטורים וי"ל משום דלא ליתי למטעי ולמימר דכל שתיק פטור אפי' כרכיש ברישא:



מתני' הורו ב"ד וידעו שטעו וכו' עד ר"ש פוטר רבי אלעזר אומר ספק. ע"כ ר' אלעזר גרסינן דהוא בר פלוגתא דר"ש ובגמ' נמי נחלקו בברייתא ר"ש ור"מ ורבי אלעזר וסומכוס ותימה היכי קתני אמר ר' עקיבא מודה אני בזה וכי ר"ע על דברי תלמידו אמר מודה אני בזה:



תני ר"ש פוטר ור' מאיר מחייב דלא חשיב ליה יחיד תולה בב"ד דהוה ליה לשיולי:



אמר ר' יוחנן אשם תלוי איכא בינייהו רבי אלעזר אומר ספק. פי' דין אוכל ספק חלב אית לי' משום דמספקא לן אי הוה תולה בב"ד כיון דלא נודע לו או לא ה"ל כתולה בב"ד משום דה"ל לשיולי הלכך מביא אשם תלוי כאוכל ספק חלב משום דפשע דמצי לשיולי עליה אי חלב הוא או שומן הוא ולכך חייבתו תורה להביא אשם תלוי להגין עליו עד שיודע לו ויביא חטאת הכי [נמי] פשע דמצי לשיולי אם חזרו בהם בית דין הלכך מביא אשם תלוי להגין עליו לעולם.





מהרש"א - חידושי הלכות

גמ' עד שישגו כולן עד שתפשוט הוראה בכל עדת ישראל כ"ה בילקוט וכן נראה מפרש"י ע"ש:


שם אפילו הן מאה תנן הורו ב"ד וידע כו' כצ"ל:


שם ואלא מאי כל עדת דקאמר כו' נ"ל לפרש דהתם גבי העובד כוכבים כולו איצטריך למכתב רובו ורובו ככולו אבל הכא לא איצטריך למכתב כלל כל עדת לאשמועינן רובו ככולו דלענין הוראה ודאי רובו ככולו דכבר כתיב אחרי רבים להטות ולהכי קאמר מאי כל עדת וגו' דאי נמי רובו ככולו לא איצטריך ליה וקאמר אי איכא כולו כו' ודו"ק:


בפרש"י בד"ה או לא בעינן ההוא ב"ד כו' כלומר לא בעינן דתיהוי להו ידיעה כו' עכ"ל נראה מפירושו דכן היה גרסתו בגמרא או לא בעינן ההוא ב"ד כו' וק"ל:


בד"ה לפי שלא נתנה כו' ב"ד פטור פ"א לא נתנה כו' התולה בה אלא להכיר כו' עכ"ל כצ"ל:





מהרש"א - חידושי אגדות

סמכו רבותינו על דברי רבן שמעון בן גמליאל ועל דברי ר"א בן צדוק שהיו אומרים וכו' ואמר רב אדא בר אהבה מאי קרא וכו' ע"ש בב"ב פרק חזקת הבתים:





רש"ש

גמרא ואלא מאי כל עדת דקאמר רחמנא כו'. עי' מהרש"א ועמש"כ בס"ד בחדושי שו"ע או"ח סי' תקפ"ב בט"ז סק"ג:



רש"י ד"ה כגון שהרכין כו' או תלמיד. לכאורה הנ' דהגמרא בדוקא נקטה ההוא א' מהן אבל תלמיד אפי' לא הרכין נמי דהוא אינו מהיושבים להורות וגם הקושיא לא היתה אלא מאחד מהן ואולי רש"י מדמה זה להא דלקמן עשרה שיושבין בדין כו' דאמרינן דאפילו תלמיד בפני רבו אך אינו מוכרח:



במשנה אבל המוציא מרה"י לרה"ר פטור. צ"ל המוציא מרשות לרשות וכדמוכח לקמן בגמרא וכ"מ שהגיה בתור"ע וכצ"ל לקמן בהברייתא:



גמרא פר הע"ד ש"צ ושעירי עבודת כוכבים בתחלה גובין כו'. מנחות (נב):



רש"י ד"ה רא"א ספק ומביא אשם תלוי. כצ"ל:



רש"י ד"ה מיתיבי פר הע"ד ש"צ כגון שהורו ב"ד בעבודת כוכבים כו'. משמע דמפרש דהיינו הפר לעולה הבא בעבודת כוכבים אבל יותר נל"פ דר"ל פר לחטאת הבא בשאר מצות וכ"מ בכ"ד דמתניין בהדדי:



תד"ה כל ועשה גם הוא חייב. כ"נ דצ"ל:





בן יהוידע

אֵין גּוֹזְרִין גְּזֵרָה עַל הַצִּבּוּר אֶלָּא אִם כֵּן רֹב הַצִּבּוּר יְכוֹלִין לַעֲמֹד בָּהּ. נראה לי בס"ד הטעם דמדתו יתברך לדון את העולם אחר הרוב וקיימא לן בעלמא 'רוב ככל' ולכן צִּבּוּר למפרע רוֹב צ' כלומר רוב צדיקים כי צד"י צדיק כמו שאמרו בגמרא דשבת בפרק הבונה (שבת קד.) והיינו אם יש רוב צדיקים אז יש להם דין צבור ולכן 'אֵין גּוֹזְרִין גְּזֵרָה אֶלָּא אִם כֵּן רוֹב צִּבּוּר יְכוֹלִין לַעֲמֹד בָּהּ' דאז אם המיעוט לא קיימו לא יצא מזה תקלה שיקטרגו עליהם להעניש העולם בעבור אותם המיעוט שלא קיימו אותה דהעולם נידון אחר רובו וכאלו כולם קיימו וכאלו כולם צדיקים ועל ידי כך אותם המיעוט ילקו ושאר הציבור וכללות העולם לא ילקו.



עֲשָׂרָה שֶׁיּוֹשְׁבִין בְּדִין קוֹלָר תָּלוּי בְּצַוַּאר כֻּלָּן. הא דתלה הקולר בצואר, נראה לפרש בס"ד דאמרו רבותינו ז"ל (סנהדרין ז.) לעולם יראה הדיין חרב מונחת לו בין ירכותיו וגיהנם פתוחה מתחתיו, ולפי זה צריך שיהיה הדיין עיניו רואות למטה ולא למעלה ומי שתולין לו קולר בצוארו מוכרח שיהיו עיניו רואות למטה כי הקולר מכביד על ערפו ומרכין ראשו למטה לזה אמר עשרה שיושבין בדין צריכין לצייר בדעתם כאלו יש קולר תלוי בצואר כולן דאז ראשם ועיניהם מסתכלים למטה לראות כאלו חרב בין ירכותם וגיהנם פתוחה מתחתם.
ועוד נראה לי בס"ד ענין הקולר הזה דנקיט הכא דאמרו רבותינו ז"ל במדרש (בראשית רבא פרשה יג) אין קול אלא גשמים שנאמר תְּהוֹם אֶל תְּהוֹם קוֹרֵא לְקוֹל צִנּוֹרֶיךָ (תהלים מב, ח) גם אמרו רבותינו ז"ל בגמרא אין הגשמים נעצרים אלא בשביל עוות הדין ולהפך בדין אמת חיים באים לעולם גם איתא באותיות דרבי עקיבה אין רי"ש אלא חולי ומכה שנאמר 'כָּל רֹאשׁ לָחֳלִי' (ישעיה א, ה) נמצא העדר ומניעת הגשמים שהם מכונים בשם 'קול' וביאת החולי שמכונה בשם 'רי"ש' כל זה תלוי בצואר הדיינים שהם מסבבים העדר המטר שנקרא בשם קול וביאת החולי שרמוז באות ר' וצירוף שניהם הוא קוֹלָר שהוא קוֹל ר' וזהו שאמר עשרה שיושבים בדין צריכין לצייר ולחשוב בדעתם כי הנזק שיהיה בקול ר' שהוא עצירת הגשם וביאת החולי תלוי בצואר כולם כי הם המסבבים שתי נזקין אלו שהם צירוף קולר ואם ידונו אמת תהיה להפך שבזכותם ירד הגשם שהוא קול ויסתלק החולי שהוא ר'.
והא דנקיט עשרה נראה כי השלשה הם בית דין ואם כן כל היתר על שלשה כאלו ליתיה וכנטול דמי ולמה יצטרפו לענין העונש אך אם הם עשרה שיש צורך בשבעה היתרים בשביל השראת שכינה כי על ידם שכינתא שריא עלייהו להכי הקולר תלוי בצואר כולן כי כיון דהוצרכו השבעה להצטרף עם השלשה בשביל השראת שכינה יצטרפו גם לענין העונש שיהיה הקולר תלוי בצואר כולם ביחד בהשואה אחת.



מַייתֵי עֲשָׂרָה טַבָּחֵי. הא דבחר במספר עשרה, נראה לי בס"ד על פי מה שאמר הרב נ"ב ז"ל בשם חסד לאברהם דלכך היו מערבים בסימני הקטורת חלבנה שריחה רע עם עשרה סמנים טובים להורות כי כח רשע אחד יתבטל בעשרה צדיקים שיצטרף עמהם עיין שם, ולכן חש פן ח"ו ישגה ויתיר את האסור דנמצא כח איסור איכא בהוראה זו לכך מביא צירוף עשרה כדי שזכות העשרה יבטל כח האיסור אם ישנו באותה הוראה והיה כלא היה והוצרך לפרש ממתא מחסיא לומר שהיה מביא טבחי שהם חכמים דאפשר אלו טבחי דמתא מחסיא היו ידועים לכל שהם חכמים.





גליון הש"ס - רבי עקיבא איגר

בגמ' דבכל התורה כולה קי"ל רובו ככולו. לשון דבכה"ת כולה לאו דוקא עי' נזיר דף מ"ב ע"א וכיוצא בזה בשבועות דף ל"ז ע"א ברש"י ד"ה לא אשכחן:


שם ואלא מאי כל עדת. עי' לקמן דף ד' ע"ב תוס' ד"ה או. ובסנהדרין דף ט"ז ע"ב תוס' ד"ה אחד:


רש"י ד"ה לפי שלא נתנה. ויחיד שעשה. עי' שבת צ"ג ע"א תד"ה ה"ג:





באר שבע

או דלמא הוראה דההוא בית דין כו'. נ"ל שיש להגיה ידיעה במקום הוראה וכן מצאתי בספרים מדוייקים:



מאה שישבו להורות קשה בעיני טובא הלא הדין מעיקרא ליתא כי אי אפשר שישבו מאה להורות ולא אפילו אחד יותר מהסנהדרין המיוחדים שהם אחד ושבעים מפני שאסור להוסיף ממנין בית דין של משה רבינו דאל"כ קשה למאי נפקא מינה פליגי רבנן ורבי יהודה בריש פרק קמא דסנהדרין כמנין סנהדרי גדולה דרבנן אמרו שהם של אחד ושבעים שנאמר אספה לי שבעים איש מזקני ישראל ומשה על גביהם ורבי יהודה אומר שבעים ואי אפשר לומר דדוקא לפחות פליגי אבל למעלה משבעים אין להם שעור ואפילו מאה יכולין לישב להורות אם הסנהדרין עצמן רוצין למחול על כבודם ומבקשים להוסיף עליהם דיינים דהא ליתא דשלשה תשובות יש בדבר חדא דהא רבנן וגם רבי יהודה ילפי מנין הסנהדרי גדולה ממנין בית דין של משה רבינו כמו שנתבאר ואלו בית דין של משה רבינו בודאי לא היה רשאי אפילו משה רבינו עצמו להוסיף בשום פנים יותר ממנין אחד ושבעים דהא מנין בית דינו גזירת הכתוב הוא כדכתיב אספה לי שבעים איש וכן אמרו בהדיא בסוף פרק קמא דסנהדרין שבשעה שאמר לו הקב"ה למשה אספה לי שבעים איש מזקני ישראל אמר משה כיצד אעשה אברור ששה מכל שבט ושבט נמצאו שנים יתרים כו' א"כ הוא הדין מנין סנהדרי גדולה כיון שהן עומדין תחת בית דין של משה רבינו בעינן דומיא דמשה רבינו שאפילו הסנהדרין עצמן אינן רשאין להוסיף דיינים עליהם בשום פנים מפני שזה המנין גזרת הכתוב הוא כמו שנתבאר ועוד דהא אמרינן בהדיא בריש פרק קמא דסנהדרין אספה לי שבעים איש אמר רחמנא משעת אסיפה שבעים ולא יותר ועוד דהא גדולה מזאת תניא בסנהדרין סוף פרק היו בודקין רבי יוסי אומר כשם שאין מוסיפין על בית דין של אחד ושבעים כך אין מוסיפין על בית דין של עשרים ושלשה ואף על גב דלית הלכתא כוותיה בבית דין של עשרים ושלשה מיהו בבית דין של אחד ושבעים משמע דכולי עלמא מודו מדקאמר כשם שאין מוסיפין ועוד מדקתני במתניתין בפרק הנזכר עד כמה מוסיפין עד אחד ושבעים משמע דאין מוסיפין משם ולמעלה והשתא כיון דאסור להוסיף עליהם אפילו אם נפל מחלוקת ביניהם והם שקולין וצריך הדין להיות תלוי ועומד באויר וזהו בודאי מהטעם שפירשתי מפני דהאי מניינא גזרת הכתוב הוא כל שכן שאסור להוסיף עליהם לכתחלה א"כ היאך אמר רבי יוחנן מאה שישבו להורות דמשמע שישבו בפעם אחת ואפילו אי תימא דר"י בא לאשמועינן חדוש זה דאף על גב דאסור לישב להורות יותר מאחד ושבעים מכל מקום אם עברו וישבו מאה להורות אין חייבין עד שיורו כולן וכן דייק הלשון שישבו דמשמע בדיעבד ולא נקט שיושבין כדאמר רבי יהושע לקמן בשמעתין עשרה שיושבין בדין כו'. אכתי קשה טובא מנא ליה חדוש זה דהא תיבת ישגו דכתיב בקרא לא מיירי כלל בשגגת ישיבת מנין הסנהדרין אלא בשגגת הוראה עצמה וגם תיבת עדת דכתיב בקרא לא מיירי אלא בעדה המיוחדת דהיינו הסנהדרי גדולה כדאמרו בהדיא בספרא ולקמן בפרקין וממילא (לא) ידענו דתיבת כל נמי לא מיירי אלא דוקא בעדה המיוחדת אם כן מנא ליה לר"י לפרש תיבת כל אפילו הם מאה מה דלא כתיבא ולא רמיזא כלל בקרא ועוד למה לא אמר חדושו על קו הדין אין בית דין חייבין עד שיורו כולם שנאמר ואם כל עדת ישראל ישגו עד שישגו כולם דהיינו הסנהדרין המיוחדין והוה נמי חדוש לאפוקי מדעת המקשן שדקדק משתי משניות דמייתי בסמוך דלא בעינן שיורו כולן אפילו הסנהדרין המיוחדין וכן מסיק הגמרא וצריך עיון היטב:



עד שישגו כולן. קשה בעיני זה הלשון דלאו רישיה סיפיה דפתר עד שיורו כולן ומסיים עד שישגו כולן וצריך לומר דסבירא ליה דתיבת ישגו דכתיב בקרא פירושו שיורו כולן לשגגה וקשה לי מנא ליה דתיבת ישגו דכתיב בקרא פירושו שיורו דילמא פירושו שיטעו בדין ואם כן מאי ראיה מייתי הלא אפילו זכר לדבר ליכא מפני דלא כתיבא ולא רמיזא בקרא דקפיד שיורו כולן רק שיטעו כולן בעיקרא דדינא ולפחות הרוב בעיקרא דדינא והמעוט במצות לשמוע דברי חכמים ולפיכך אם ידע אחד מהסנהדרין או מעוטן שטעו המתירין אף על גב ששתקו ולא הורו כלל הרי ב"ד חייבין הואיל והורו ולא היה שם חולק דהא אפילו רבי יונתן עצמו סבר דלא בעינן שיטעו כולם טעות א' דהיינו בעיקרא דדינא דנימא דממילא שמעינן דבעינן שיורו כולן מדמשני לקמן כגון שהרכין בראשו ההוא שיודע שטעו המתירין וי"ל מדכתיב ונעלם דבר מעיני הקהל הרי טעו בדין קאמר א"כ מאי ישגו אלא על כרחך פירושו שיורו ועוד דא"כ עיקר חסר מן הקרא דזולת תיבת ישגו לא אשכחן בקרא שזכר כלל הוראת ב"ד שהוא סבת עיקר החיוב כדאיתא לעיל הלכך ע"כ תיבת ישגו פירושו שיורו כאלו אמר ואם כל עדת ישראל יורו בשגגה והשתא שפיר מייתי ראיה:



הכי נמי מסתברא דבכל התורה כולה כו'. תימה מאי איצטריך להסתייע דברי רבי יונתן מכח סברא למה לא מייתי סיוע לדברי רבי יונתן משתי ברייתות שלמות אחת היא בתוספתא דמכלתין דקתני מומר בהורייה שאין בדיני נפשות ובדיני נפשות שאין בהורייה שבהורייה עד שהורו כולן כאחד ובדיני נפשות הולכין אחר הרוב שבהורייה עד שהורו בית דין שבלשכת הגזית ובדיני נפשות נוהגין בכל מקום ע"כ והשנית היא בספרא פרשת ויקרא דקתני ולא היה מופלא של ב"ד שם או אחד מהם אמר להם טועים אתם יכול יהו חייבים ת"ל כל עדת ישראל ישגו עד שיורו כולן ע"כ. הרי אתה רואה מפורש בשתי ברייתות שהבאתי דקתני עד שיורו כולן כלשון רבי יונתן משמע דלא סגי בשתיקת המיעוט כמו שדייק המקשן בסמוך אלא צריך שיורו כולן לפחות בהרכנת הראש כדמתרץ הגמ' בסמוך לדברי ר' יונתן כגון שהרכין בראשו דהא לשון אחד אמרו ואף על גב שהברייתות לא זכרו מספר מאה ומסתמא לא מיירו אלא במנין סנהדרין המיוחדין מה בכך דסוף סוף שמעינן מהברייתות דבעינן שיורו כל הסנהדרין המיוחדין לאפוקי מדעת המקשן ומסקנת הגמרא דלא בעינן שיורו כולן אפילו הסנהדרין המיוחדין מכח דתיבת כל לאו דוקא הוא ממילא ידעינן דהברייתות סבירא להו דתיבת כל דוקא הוא ואפילו הם מאה כדברי רבי יונתן דהא לא אישתמיט המקשן וכן רב משרשיא להקשות על דברי רבי יונתן נהי דבעינן שיורו כל הסנהדרין המיוחדין מכח גזירת הכתוב דקאמר כל מ"מ מנלן לומר אפילו הם מאה אלא על כרחך דכולי עלמא מודו בזה לרבי יונתן שאם תיבת כל דוקא אז אין לחלק בין מנין סנהדרין המיוחדים למנין מאה ועוד קשה לפי מאי דאיתותב רבי יונתן ממילא תהיינה שתי. ברייתות אלו נמי סלקא בתיובתא מכח קושית רב משרשיא וזה דבר תמוה לומר דמסקנא דגמרא פליגא על שתי ברייתות שלימות ומיהו לפי מה שאפרש לקמן דלא איתותב ר' יונתן אלא ממאי דקאמר אפילו הן מאה אבל כל הסנהדרין המיוחדין צריך שיורו כולם לפחות בהרכנת הראש מגזרת הכתוב דקאמר כל ולאפוקי מרבי יונתן שחושש מכל אותן שישבו להורות אפילו הן מאה לא קשיא מידי אבל אכתי קשה טובא בעיני דהא כתיב גבי עגלה ערופה וכל זקני העיר ההיא ירחצו את ידיהם וגומר והשתא קשה ממ"נ אי האי כל דווקא הוא וכדתניא בהדיא בספרי וכל זקני העיר ההיא אפילו הם מאה כולם ירחצו את ידיהם א"כ קשה על רב הונא למה לא מייתי סיוע לדברי רבי יונתן מהך ברייתא שלימה דכשם דכל זה דוקא הוא הדין כל עדת ישראל ישגו דמאי שנא וכן קשה על רב משרשיא אדפריך על רבי יונתן דקאמר דתיבת כל דוקא הוא לפרוך על הך ברייתא וכי תימא דהאי וכל זקני העיר לאו דוקא הוא כדמשמע בהדיא במשנתנו בפרק עגלה ערופה מדקתני וזקני אותה העיר רוחצים את ידיהן כו' ולא קתני וכל זקני אותה העיר כו' משמע דלא בעינן כל זקני העיר אלא רובא ככולא דאם לא כן אי אפשר דהוה שתיק מלפרש ולומר בהדיא וכל זקני אותה העיר כו' כי היכי דלא אתי למטעי ולפרש האי וזקני אותה העיר רוחצין כו' כמו וזקני אותה העיר מביאין עגלת בקר כו' דקתני התם לעיל מינה דהתם ודאי לא בעינן כל זקני העיר אם כן קשה על ר' יונתן ורב הונא כיון דהאי כל לאו דוקא הוא הוא הדין כל דהכא דמאי שנא וכן קשה על רב משרשיא אדפריך מברייתא לפרוך מהמשנה דבפרק עגלה ערופה ושמא יש לחלק ביניהם ולומר דשאני הכא כיון דאי לא הוה אמר קרא הכא כל אלא עדת ישראל לבד היינו אומרים דלא מיבעיא שאין צריך שיורו כולם כגון שהמיעוט שלא טעו יורו לפחות בהרכנת הראש אלא אפילו שישתקו המיעוט ויסכימו עם הרוב בהוראה אין צריך אלא אפילו שחלקו בפירוש המיעוט על הרוב אזלינן בתר רובא כמו בכל התורה כולה דקי"ל רובא ככולא דמי מקרא אחרי רבים להטות הילכך לית לן למימר דאתא תיבת כל לטפויי רק מדרגה אחת למעלה משאר דינים שבכל התורה כולה דהיינו שצריך שהמעוט ישתקו ויסכימו עם הרוב אבל לא שצריך שיורו כולם דכולי האי לא אתא לטפויי ותדע שיש לחלק הכי שהרי הרמב"ם ז"ל לא פסק כרבי יונתן כמו שאעתיק לשונו לקמן ואלו גבי עגלה ערופה פסק כדתניא בספרי שהבאתי לעיל וכל זקני העיר ההיא ירחצו את ידיהם . אפילו הן מאה והדבר צריך למוד:



דבכל התורה כולה רובה ככולה כו' לאו דוקא בכל התורה כולה דהא משנה שלימה שנינו בסוף נגעים שלשה מגלחין ותגלחתם מצוה הנזיר והמצורע והלוים וכולן שגלחו שלא בתער או ששיירו ב' שערות לא עשו כלום ומייתי לה בנזיר פרק שלשה מינים וקאמר עלה רב אחא בריה דרב איקא זאת אומרת רובו ככולו מדאורייתא ממאי מדגלי רחמנא גבי נזיר ביום השביעי יגלחנו הכא הוא דעד דאיכא כולו הא בעלמא רובו ככולו וכה"ג פירש רש"י בפרק שבועת הפקדון גבי דבכל התורה לא אשכחן מזיד דמייתי קרבן וכו' ועוד אשכחן דרובא לאו ככולא דמי גבי וכל זקני העיר וגומר כדתניא בספרי שהבאתי לעיל ועוד דאשכחן דרובא לאו ככולא דמי גבי סמיכה כמו שכתב הרמב"ם ז"ל בפרק ד' מהלכות סנהדרין דבעינן שיסכימו כל החכמים שבארץ ישראל וכשם דאשכחן בלשון תורה תיבת כל שהוא לפעמים דוקא ולפעמים לאו דוקא הכי נמי אשכחן בלשון חכמים תיבת כל שלפעמים הוא דוקא כדדייק הגמרא בריש פרק שני דכתובות גבי כל הנשאת בתולה יש לה קול כו' ובפרק המפלת גבי כל היולדות מטנפות כו' ובפרק החולץ גבי כל היולדת לתשעה כו'. אבל בפרק אלו טרפות גבי כל הדורס אין נפרצו נשמטת לא דייק הגמרא אע"ג דכל לאו דוקא דוק ותשכח:



תנו רבנן הורו ב"ד כו'. תימא אמאי לא פריך ממשנתנו דקתני ממש כמו הברייתא זו בלתי תוספת וגירעון אות אחת ועוד קשה שאין זה סוגית הגמרא להקשות על מה שקדם מן ת"ר לכן נ"ל שהוא טעות סופר ויש להגיה תנן הורו ב"ד כו' ויכול להיות שהסופרים שגו והחליפו רי"ש בשי"ן וראוי להיות ת"ש הורו ב"ד כו':



כגון שהרכין ההוא מהן בראשו פרש"י כגון שהרכין ההוא אחד מהן או תלמיד בראשו כו'. וקשה לי על פירושו מה לו להזכיר או תלמיד שהרי המקשן לא פריך כלל מיניה מידי אלא מן וידע אחד מהן שטעו אבל תלמיד לא ישב להוראה אלא יושב לפני הב"ד ולהכי דקדק התרצן בלשונו כגון שהרכין ההוא מהן כלומר ההוא מבית דין כן נראה לי:



הא שתיק מישתיק חייבין. תימה מנא ליה למידק הכי דילמא לרבותא נקט ואמר להם טועין אתם וכל שכן אם שתק מישתיק הרי אלו פטורים דכיון שאמר להם טועין אתם סלקא דעתך אמינא שהן חייבים מפני דאינהו אפסידו אנפשייהו שלא רצו לקבל דבריו של זה שאמר להם טועין אתם קא משמע לן דאפילו הכי הרי אלו פטורים כל שכן אם שתק מישתיק שהם פטורים דאיכא למימר אלו היו שומעין דבריו של זה אולי הוו הדרי בהו וי"ל דאדרבה כל שהם קרובים למזיד הרי הם פטורים כדאיתא לקמן מפני שהיה להם ללמוד ולא למדו כו':



ואמאי והא לא הורו כולן. אין להקשות וליטעמיך דכל לאו דוקא דרובו ככולו אמאי קתני המשנה ואמר להם טועין אתם הרי אלו פטורים הלא כתיב אחרי רבים להטות כמו שאפרש לקמן:



ואמר רב אדא בר אבא מאי קראה כו'. קצת קשה אמאי תולה זה ברב אדא שהוא אמורא כאלו הוא חידש זה מלבו מאי קראה כו' הלא רבי יהושע שהוא תנא קדמון אמרה כדאיתא בסוף פרק חזקת הבתים:



דכתיב במארה אתם נארים ואותי אתם קובעים. בסוף פרק חזקת הבתים מייתי להא שמעתא ופי' רשב"ם במארה אתם נארים קבלתם עליכם בגזירת ארור להביא המעשר אל בית האוצר כדכתיב במלאכי הביאו את כל המעשר וגומר ואף על פי כן ואותי אתם קובעים אתם גוזלים את המעשר ואת התרומה כדכתיב התם ואמרתם במה קבענוך המעשר והתרומה הגוי כולו כלומר וכל הקהל כולו קבלו את הגזירה ומסתמא אם לא היו כולן יכולין לעמוד בה לא היו מסכימין ורובא ככולא אלמא לא חשיבא גזירה אלא אם כן רובן יכולין לעמוד בה:



והא הכא דכתיב הגוי כולו ורובא ככולא דמי כו'. הוא הדין דהוה מצי לדייק מדכתיב כי לכל העם בשגנה דאמרינן לקמן דאתא למימרא דרובא אין כו' ואי לאו משום דרובא ככולו דמי מנא ליה דאין הפסוק לכל העם דוקא ולא סגי ברובא כדמשמע לרבי יונתן הפסוק כל עדת שר"ל דוקא כל אע"ג דכתיב אחרי רבים להטות אלא על כרחך קים ליה מטעם דרובא ככולא דמי ולפיכך נזקק רש"י לפרש לקמן דרובא ככולו דמי ואפשר משום דההיא דלקמן אינה מפורסמת כל כך משום הכי לא דייק מינה וכי האי גוונא מתרצין התוספות בכמה דוכתי ועוד יש לומר דבשלמא לקמן איכא הוכחה בפסוק עצמו דאי אפשר לומר לכל העם דוקא לכל דאם כן יש סתירה בדברי הפסוק אבל הכא ליכא הוכחה בפסוק דהאי הגוי כולו מיירי ברוב דהא אפשר לפרש הגוי כולו כפשוטו דוקא כולו ואפילו הכי מפרש להאי קרא ברוב כדאמר אלא אם כן רוב הצבור כו' משום הכי יכול לדייק מיניה ועוד י"ל דלקמן הסתם גמרא קאמר הכי בתר דמסיק הכא דרובא ככולו דמי דלא כרבי יונתן ודוק:



ואלא מאי כל עדת דקאמר רחמנא כו'. קשה בעיני טובא חדא למה פריך טפי ואלא מאי כל עדת דקאמר רחמנא ולא פריך ואלא מאי הגוי כולו דקאמר הנביא משום דניחא ליה הגוי כולו שר"ל דרובא ככולה דמי אם כן למה לא ניחא ליה נמי כל עדת שר"ל דרובא ככולו דמי ואתא למימרא דאין חייבין עד שיורו רובא לאפוקי אם המיעוט הורו והרוב שותקים לא סגיא דומיא להא דאמרינן לקמן כי לכל העם בשגגה אתא למימרא דרובא אין מיעוטא לא. ועוד קשה למה לא פריך גם לקמן ואלא מאי לכל העם דקאמר רחמנא כדפריך הכא ועוד קשה מאי משני ה"ק אי איכא כולם הויא הוראה ואי לא לא הויא הוראה הלא לפי זה הוי כל עדת דוקא כל ולא רובא אם כן הדרא הקושיא של רב משרשיא לדוכתה דהא לא איתותב רבי יונתן מכח קושית רב משרשיא אלא מחמת זה שרבי יונתן, פירש כל עדת דוקא כל ולא רובא והשתא מה לי אם פירושו עד שיורו כולם או עד דאיכא כולן סוף סוף הוי כל עדת דוקא כל וכבר איתותב רבי יונתן בזה ועוד קשה דמאי איצטריך קרא להא דבעינן דאיכא כולם והלא בכל דין שבעולם שצריך סנהדרי גדולה צריך שיהיו כולם ביחד לשנלך אחר הרוב ואי לא לא הוי רובא כיון דלא הוי הרוב מתוך כולם ואם כן אפילו אי לא הוה אמר קרא הכא כל אלא עדת ישראל לבד הוה משמע בהכרח שצריך שיעמדו כל הסנהדרין ביחד ואי לא לא הויא הוראה ועוד קשה דמשמע דהיכא דאיכא כולם תו לא בעינן מידי ואף על פי דלא שגו המעוט וחלקו בפירוש על הרוב הויא הוראה כמו בכל התורה כולה דאזלינן בתר רובא הואיל ואיתותב רבי יונתן וקשה וכי פליג הסתם גמרא על המשנה שלימה דמייתי לעיל לאקשויי מינה לרבי יונתן דקתני ואמר להן טועין אתם הרי אלו פטורים והכי איתא נמי בתוספתא דמכילתין ובברייתא דתורת כהנים פרשת ויקרא עד שיורו כולן כלשון רבי יונתן וצריך עיון היטב. אחר זמן רב מצאתי בתשובות הרב מהר"ר לוי ן' חביב ז"ל שהביא סוגיא זו לקיום דבריו בויכוח מענין הסמיכה והקשה גם הוא הקושיא הראשונה שהקשיתי בלבד ותירצה בטוב טעם ודעת ומכלל דבריו למדתי יישוב לרוב הקושיות שהקשיתי וז"ל וקשה אמאי לא חששו לתיבת כולו לומר מאי אתא לטפויי כי היכי דחששו לתיבת כל וליכא למימר דדוקא בדברי תורה אית לן למימר דליכא תיבה מיותרת וצריך למידק ולומר דתיבת כל אתא לטפויי אדוכתי אחריני מה שאין כן בדברי קבלה דאע"ג דאיכא איזה תיבה מיותרת לית לן בה הא ליכא למימר דאם כן איך אסיקו תיובתא דרבי יונתן מההיא ברייתא שאני התם דהם דברי קבלה ואף על גב דקאמר כולו לאו דוקא אלא רובו ככולו אמנם בדברי תורה כל דוקא. והנלע"ד לומר בזה הוא דודאי אפילו בדברי קבלה צריך שלא תהא תיבה מיותרת כמו בדברי תורה ואפ"ה לית לן למדרש הכא בתיבת כולו שום דבר אע"ג דרובא ככולה והטעם הוא דפירוש אותו הפסוק לפי אותה הברייתא במקומה בע"א הוא שהנביא היה מוכיח לישראל שהיו גוזרים גזירה בארור והיא גזרה שרוב צבור יכולין לעמוד בה והיו עוברים עליה אח"כ ולפי האמת אע"פ שהיתה גזירה שאין כל הצבור יכולין לעמוד בה אם רוב הצבור היו יכולין לעמוד בה ולא היתה הגזירה קיימת נמי היה הנביא מוכיח לישראל על עברם עליה ובלתי מקיימי' אותה אלא שלהגדיל התוכחה על ישראל ולהרבות אשמת העוברים עליה אמר הנביא שהיתה גזירה שלא לבד רוב צבור יכולין לעמוד בה אלא גם הצבור כולו והרי זו היא סיבה שאמר הנביא הגוי כולו אע"ג דרובו ככולו מה שאין אומר כן בפסוק כל עדת שהוא תנאי ששמה התורה לדין ההוא ומכל מקום הוי תיובתא לרבי יונתן דכי היכי דהתם אע"ג דכתיב כולו אפ"ה לעיקר דינא רובו ככולו ומאי דכתב כולו הוא מההוא טעמא אחרינא דכתיבנא הכי נמי כל דכתיב הכא אית לן למימר דלעיקר דינא דכתיב בקרא והוא הטעות והשגגה כדאמר ואם כל עדת ישראל ישגו ודאי רובו ככולו ואם טעו הרוב הוי' נמי הוראה ומאי דקאמר קרא כל הוא מטעמא אחרינא שצריך שגם המעוט יהיה בהוראה כלומר דאע"פ דלא הוו כולהו בשגגה צריך דלהוו בהוראה השגגה כגון ששתקו המעוט או שהסכימו בהרכנת הראש. ועוד י"ל חלוק אחר שיש בין נושאי הפסוקים האלו והמקום שנאמרו בו שמכח אותו החלוק אית לן למדרש קרא דכל עדת ולא קרא דהגוי כולו והחלוק הוא זה דבהוראת ב"ד אי הוה קאמר קרא עדת ישראל לבד נודע לנו ב' דברים הא' שצריך שיהיו ביחד כל הסנהדרין וישאו ויתנו בדין והב' שאם יהיה חלוק ביניהם דאזלינן בתר רובא מטעמא דקרא אחרי רבים להטות וא"כ כיון שדייק הכתוב ואמר כל עדת ודאי לאפוקי האי דינא מכלל דאחרי רבים אתא וצריכים אנו לקיים ב' הפסוקים כדכתיבנא למעלה דלעיקר דינא דכתיב בקרא כו'. אמנם בפסוק הגוי כולו לא היה נודע לנו מתחלה קודם שיבא זה הפסוק שצריך רוב כלומר שתהיה גזירה שרוב צבור יכולין לעמוד בה לשתבא תיבת כולו לטפויי אלא אדרבה הנודע לנו קודם שיבא זה הפסוק הוא שאפילו שאין רוב צבור יכולין לעמוד בה אם לא על צד הדחק אם יראה לב"ד שראוי לגזור אותה לעבודת שמים ראוי לצבור שיקבלוה ויקיימוה אפילו על צד הדחק דמאי דאית לן דאזלינן בתר רובא מקרא דאחרי רבים זהו דוקא בכל דין שיחלקו הב"ד או בכל דבר שלא נודע לנו אם הוא אסור כפי הדין כגון בהמה שלא נודע לנו בודאי שהיא כשרה וכל הדומה לזה אבל בגזרת ב"ד שתהא גזרה שרוב הצבור יכולין לעמוד בה לא איירי קרא מה שהיה נראה הוא שאפילו שאין רוב הצבור יכולין לעמוד בה שתהיה קיימת וכן מוכח לשון הברייתא דקתני בלשון שולל אין גוזרין גזרה כו' אלא אם כן רוב הצבור כו' דמשמע דהחדוש הוא בשאין גוזרין אלא אם כן כו' ולא עוד אלא שאם גזרו אותה צריכה היתר ע"י ב"ד אלא שמספיק באיזה ב"ד שיהיה אפילו שיהיה קטן מהראשונים כמו שכתבו המפרשים בדוכת' בע"א וכיון דלא אתברר לנו בשום דוכתא אחריתי דצריך שיהיו רוב הצבור יכולין לעמוד בה אין לנו לומר דאתא האי קרא דהגוי כולו לטפויי ולרבויי דהא קרא גופיה לעיקר דינא איצטריך והוא שצריך שתהיה גזרה שרוב הצבור יכולין לעמוד בה ואי לא אין גוזרין ומשום הכי לא דייק וקאמר כולו דרובו ככולו אמנם בקרא דכל עדת ישראל דבלאו כל בעי רוב וחידושא הוא דלסגי ברוב מטעמא דקרא אחרי רבים להטות אית לן למימר בהכרח דכי אתא קרא וקאמר כל לטפויי אדוכתי אחריתי אתא ולמימר דלא סגי ברוב וצריך לקיים ב' הפסוקים פסוק דאחרי רבים להטות ופסוק דכל עדת. והא דמשני הגמ' ה"ק אי איכא כולן הויא הוראה כו' אין פירושו שתצטרך מלת כל לומר שצריך שיהיו כל הסנהדרין ביחד לשתתקיים הוראת הרבים כשלא הסכימו המעוט עמהם דלהא לא איצטריך קרא דהא מילתא דפשיטא היא דבכל דין שבעולם צריך שיעמדו ביחד מנין הב"ד הצריך לאותו הדין לשנלך אחר הרוב ואי לא לא הוי רובא כיון דלא הוי הרוב מתוך כולם הלכך אית לן למימר בהכרח דכי אתא מלת כל לטפויי אתא ולומר דאע"ג דבשאר דוכתי היכא דהוו כל הסנהדרין בדין אע"פ שחלקו בפירוש המעוט על הרוב אזלינן בתר רובא הכא לא הוי דינא הכי מגזרת הכתוב דאמר כל צריך שיסכימו כולם בהוראה אפילו המעוט שלא טעו כגון ששתקו ולפי זה הא דמשני הכי קאמר אי איכא כולן כו' ר"ל אי איכא כולם בהוראה עצמה כגון ששתקו המעוט הויא הוראה לאפוקי מרבי יונתן דקאמר שצריך שכולם יורו בפיהם ולפחות הרוב בפיהם ממש והמעוט בהרכנת הראש. אמנם מדברי רש"י יש לדקדק דס"ל דלא איתותב רבי יונתן אלא ממאי דקאמר אפילו הן מאה אבל כל הסנהדרין המיוחדין שהם ע"א צריך שיורו כולן בטעות לפחות בהרכנת הראש מגזרת הכתוב דקאמר כל עדת ולא סגי בשתיקת המעוט מדפירש אי איתא לכולהו סנהדרין של ע"א הויא הוראה אע"פ שלא הורו כל אותן שישבו להורות ואי הוה סברת רש"י דלא בעי שכולם יורו לפחות בהרכנת הראש אלא דסגי בשתיקת המעוט אמאי האריך רש"י לומר אע"פ שלא הורו כל אותן שישבו להורות דמשמע שישבו להורות יותר מהסנהדרין דאם לא כן הוה ליה לומר אע"פ שלא הורו כולם ור"ל על הסנהדרין שהזכיר בתחלת דבריו והיינו מפרשים שלא הורו בפיהם ממש ולא בהרכנת הראש אלא ששתקו אבל כיון שהאריך בלשונו לכתוב אותן שישבו להורות נראה שלדעתו צריך שיורו כל הסנהדרין המיוחדין מגזרת כל והחדוש בכאן שאפילו ישבו מאה אין אנו חוששין אלא מהסנהדרין לבד לאפוקי מדרבי יונתן שחושש מכולם אפילו הן מאה מגזרת כל שהוא דוקא וכן מוכח בהדיא מדברי רש"י לקמן במשנה הורו ב"ד וידע אחד מהן שטעו ואמר להם טועין אתם כו' כמו שאפרש שם ולפי זה הא דמשני ה"ק אי איכא כולם ר"ל אי איכא כולם בהוראה עצמה כגון שכולם הורו לפחות בהרכנת הראש הויא הוראה. ותשלום ביאור הלכה זו אפרש באורך לקמן במשנה הורו ב"ד וידע אחד מהן שטעו כו':



הא קא משמע לן דאפילו תלמיד בפני רבו. בפ"ק דסנהדרין מייתי להא שמעתא דהכא ופרש"י לתלמיד היושב לפני רבו ובא דין לפני רבו והוא לא נזקק לדבר נענש אם שתק והיה מבין ברבו שטעה עכ"ל. אין ספק שטעמו של רש"י שפי' והוא לא נזקק לדבר מפני דאם לא כן קשה מאי אפילו תלמיד בפני רבו פשיטא שהקולר תלוי בצוארו ג"כ הואיל שהוא נזקק לדון כמו האחרים וכדי שלא יקשה אם הוא לא נזקק לדון אם כן למה יענש הוא לכן הוכרח לפרש והיה מבין ברבו שטועה ושותק וקשה לי על פירושו דאכתי קשה מאי אפילו דקאמר פשיטא שהוא נענש אע"פ שהוא לא נזקק לדון הוא מבין ברבו שטועה ושותק משום דעובר על מדבר שקר תרחק ועל לא תגורו מפני איש כדאיתא בפ"ק דסנהדרין ובפרק שבועת העדות מנין לתלמיד שיושב לפני רבו וראה זכות לעני וחובה לעשיר מנין שלא ישתוק ת"ל כו' ופירש"י וראה זכות לעני כו' ורבו טועה בדין והחליף מנין שלא יחלוק כבוד לרבו וישתוק ת"ל כו' שמע מינה בהדיא שאם התלמיד מבין ברבו שטועה ושותק נענש ועוד קשה הלא הלשון עשרה שיושבין בדין משמע שכולם נזקקין לדון ודכוותי' מיירי בודאי הא דקאמר דאפילו תלמיד היושב בפני רבו מדכייל ליה בהדי אינך הנזקקי' לדין ואמר עשרה שיושבין בדין ודומיא להא דמייתי עליה רב הונא כי הוה אתי דינא לקמיה מיכנף ואייתי עשרה רבנן מבי רב ומסתמא היו מהן תלמידיו וא"כ איך פרש"י והוא לא נזקק לדבר לכן נראה לי לפרש דאפילו תלמיד היושב בפני רבו כלומר אע"פ שרבו מלמדו עתה הדין שהוא נזקק לדון ועל פיו הוא סומך לדון כן עם רבו אפילו הכי הוא נענש אע"פ שאין מונין הרב ותלמידו אלא אחד אם התלמיד סומך על רבו לגמרי כדאיתא בפרק אחד דיני ממונות וסד"א דמהאי טעמא נמי יהיה פטור התלמיד קמשמע לן:



איזהו ספק ישב לו בתוך ביתו כו' פרש"י איזהו ספק כלומר אמאי הוא חייב אשם תלוי עכ"ל. האל"ף של מלת אמאי דקאמר רש"י הוא במקום על כאלו אמר על מאי הוא חייב אשם תלוי ובניחותא דרך פירוש של דברי רבי אלעזר דקאמר ספק ואע"ג דפשוט הוא כתבתי לפי שראיתי לחכם אחד בספרו שטעה בדברי רש"י והבין מלת אמאי דקאמר רש"י דרך קושיא ותמיה:



שהוא קרוב לפטור מן החובה. פי' יותר מן החובה וכן הוא בהדיא בירושלמי:



אבל הבא על שומרת יום כנגד יום פטור. לא שאמרו להם להקהל לשון פטור שהרי לעיל בריש פרקין מסקינן שאין ב"ד חייבין עד שיאמרו להם מותרים אתם לעשות ואפילו מאן דאמר דלא בעינן שיאמרו לעשות מכל מקום סבר דבעינן שיאמרו להם מותרים אתם ולא פטורים אתם דמשמע פטור אבל אסור אלא ר"ל שכך נשאו ונתנו הב"ד בינם לבין עצמן ואח"כ כשאמרו להן להקהל ההוראה אמרו מותרים אתם לעשות לבא על שומרת יום כנגד יום ולאו דוקא שומרת יום כנגד יום אלא הוא הדין זבה גדולה לפי מה דמסיק הגמרא לקמן דאמרי העראה באשה דוה הוא דכתיבא כו' אלא חד מינייהו נקט כיון שלענין איסור ביאה שתיהן שוות כדתנן בפרק קמא דמגילה:



מאי טעמא דרבי שמעון הואיל וברשות ב"ד הוא עושה כו' מכאן הקשו התוספות על רש"י בפרק המצניע שפירש ורבי שמעון לטעמיה דאמר בהוראת יחיד שעשה בהוראת ב"ד חייב דהא כאן מפורש להפך דר"ש ס"ל יחיד שעשה בהוראת ב"ד פטור. ולי נראה ליישב פירש"י לפי איכא דאמרי כו' מדקאמר ר"ש כל הוראה שיצאה ברוב צבור יחיד העושה אותה פטור משמע דוקא שעשה אחר שחטאו רוב הקהל על פיהם שכבר נתחייבו ב"ד בפר אבל אם עשה עד שלא חטאו רוב הקהל חייב דיחיד שעשה בהוראת ב"ד חייב ואפילו לפי לשון ראשון הואיל וברשות ב"ד הוא עושה נמי אפשר לומר כן דאי לאו משום שרוב הצבור עשו בהוראת ב"ד שכבר נתחייב ב"ד בפר כדמשמע בהדיא מלשון המשנה דקתני בין שהביאו כפרתן כו' וזה היחיד מצטרף עם הצבור שהם פטורין לא היה פוטר ר"ש מטעם הואיל וברשות ב"ד הוא עושה דיחיד שעשה בהוראת ב"ד חייב וכה"ג ממש פירש הראב"ד לדברי הרמב"ם בסוף פי"ד מהלכות שגגות ע"ש. אמנם רש"י גופיה פירש כאן בלשון כל הוראה שיצאה ברוב צבור כו' דר"ש סבר יחיד שעשה בהוראת ב"ד פטור ואיני יודע מנין לו ולא עוד אלא שקשה לי דא"כ לא הוה משתמיט רב יהודא ורב נחמן מלומר על משנתנו לעיל בריש פרקין זו דברי ר"ש כמו שאמרו זו דברי רבי מאיר וצ"ע:



כל הוראה שיצאה ברוב צבור כו' פרש"י אע"פ שב"ד חזרו בהן יחיד העושה אותה פטור וכו' עד לא נתנה הוראה לפטור יחיד התולה בה אלא להכיר כו'. נ"ל שיש טעות דלוג סופר בדברי רש"י וצריך להיות לישנא אחרינא לא ניתנה הוראה לפטור יחיד כו' דוק ותשכח:



מיתיבי פר העלם דבר של צבור ושעירי ע"א כו' תימה מאי שנא דלא קתני פר העלם דבר בלשון רבים כדקתני שעירי בלשון רבים דהא בין לרבי שמעון ובין לרבי יהודה מביאין י"ב שבטים י"ב פרים כשם שמביאים י"ב שעירים בע"א כדתנן לקמן בפרקין ואע"ג דבתוספתא דשקלים מצאתי כתוב ושעיר ע"א בלשון יחיד אומר אני דנוסחא משובשת היא וצריך להיות ושעירי ע"א בלשון רבים דהא רבי שמעון ורבי יהודה סבירא להו דכל שבט ושבט מביא פר ושעיר בע"א וכן כל שבט ושבט מביא פר בשאר מצות אלא שר"ש ס"ל שגם ב"ד מייתי פר ושעיר ולאפוקי מר"מ דס"ל דב"ד בלבד מייתי פר ושעיר וכן בכולי גמ' נקט פר בל"י ושעירי ע"א בל"ר ולא ידענא למה. שוב מצאתי בתוספות דיומא פ' הוציאו לו שהקשו ג"כ קושיא זו ותרצו הא דלא נקט פרי העלם דבר בלשון רבים משום דלא פסיקא ליה דאתי למטעי למימר דאיירי נמי בפר שמביא צבור בע"א וזה אינו דהאי עולה הוי הלכך נקט פר דלא ניתי למטעי ע"כ. ואני שמעתי ולא אבין היאך נסתלק הטעות במאי דנקט פר בלשון יחיד דהא כל כך מביא כל שבט ושבט פר בשאר מצות כמו בע"א ועוד קשה דאין שייך לומר תירוץ זה אלא התם משום דהתם איירי דוקא בחטאת כדקתני שאין חטאת צבור מתה אבל הכא איירי נמי בפר שמביא צבור בע"א וכדפרש"י בהדיא. שוב מצאתי בתוספות פ"ק דשבועות שהקשו גם כן קושיא זו ולא תירצו כלום וצ"ע:



פר העלם דבר של צבור. הפר שמביא כל שבט ושבט בשגגת הוראת ב"ד נקרא פר העלם דבר של צבור לפי שבתחלת הפרשה אמר ונעלם דבר ומדקרי ליה פר העלם דבר של צבור ולא קרי ליה פר העלם דבר של ב"ד משמע דצבור מייתי ולא ב"ד כדעת ר"י לקמן במשנה והא דקאמר בתחלה גובין להם פי' קודם שלוקחין שום מעות מתרומת הלשכה גובין עליהן ואם אינו מספיק הגביה אז לוקחין המותר מתרומת הלשכה:



לאדם שאכל ספק חלב ספק שומן כו' מפשט דברי רש"י משמע דאיירי בחתיכה אחת ספק של חלב ספק של שומן וכן פירש בהדיא לעיל בדבור המתחיל איכא בינייהו וז"ל דהיכא דהוה לפניו חתיכה אחת ספק של חלב ספק של שומן ואכלו בדין הוא דמביא שאם תלוי כו'. לכאורה תמהני טובא שהרי בכריתות בריש פ' ספק אכל חלב סברי רוב מנין ורוב בנין דבחתיכה אחת פטור והטעם דיש אם למקרא דאמר קרא ועשה אחת מכל מצות ה' בשגגה עד שישגג בשתים אי נמי משום דב' חתיכות אפשר לברר איסורו אבל חתיכה אחת אי אפשר לברר איסורו וכן פסק הרמב"ם בפ"ח מהלכות שגגות א"כ אמאי לא פרש"י דאיירי הכא בשתי חתיכות אחת של חלב ואחת של שומן ואכל אחד מהן והוא היה סבור ששניהם של שומן ונודע לו אח"כ שאחד מהם היה של חלב ואינו יודע איזה מהם אכל דהשתא אליבא דהלכתא קאמר שמביא אשם תלוי. אמנם לפי האמת לא קשיא מידי משום דהתם בפרק ספק אכל פריך הגמ' על מ"ד חתיכה אחת ספק של חלב ספק של שומן ואכלה פטור מהא דאמר רבי אליעזר כוי חייבין עליו אשם תלוי ומשני רבי אליעזר סבר יש אם למסורת מצות כתיב דמשמע חתיכה אחת וסבר לא בעינן לברר איסוריה וכיון דהכא מרא דשמעתא דקאמר שהוא ספק ומביא אשם תלוי הוא רבי אליעזר דכוי הנזכר הלכך יפה דקדק ויפה כוון רש"י שפירש דאיירי בחתיכה אחת ועוד שהרי זה היחיד שעשה על פי הוראת ב"ד דקאמר ר"א שהוא ספק וחייב באשם תלוי דומיא דחתיכה אחת היא כן נ"ל:



ומיהו אין המשל דומה לנמשל לגמרי לא בדברי רבי אליעזר ולא בדברי סומכוס דוק ותשכח:





שערי תורת בבל

(ג רע"ב) מאה שישבו להורות וכו'.—נראה דאפשר שהיו מאה בסנהדרין, כשיקרה לתלמידים רבים שילמדו זכות על הנדון, ויש ממש בדבריהם, שמבואר בסנהדרין (מב א) שהיו מעלים אותם ולא היו יורדים משם לעולם. ועי' ב"ש שהאריך בזה ולבסוף הניח בצ"ע.





רשימת שיעורים - הגרי"ד סולובייצ'יק

גמ'. אמר רבי יונתן מאה שישבו להורות אין חייבין עד שיורו כולן, שנאמר ואם כל עדת ישראל ישגו, עד שישגו כולן, [עד שתפשוט הוראה בכל עדת ישראל]. אמר רב הונא בריה דרב הושעיא הכי נמי מסתברא, דבכל התורה כולה קיי"ל רובו ככולו, והכא כתיב כל העדה, הואיל וכך, אפילו הן מאה.
יש לעיין ביסוד הדין דר' יונתן דאינן חייבין עד שיורו כולן, דהרי בעלמא קיי"ל דחלה הוראה ע"י הכרעת רוב הדיינים וא"צ דעת כולם, ומ"ש חיוב פר העלם דבר דבעינן שיורו כולם. וי"ל דבהוראה שהיא אמת לפי דיני התורה ויש מחלוקת בסנהדרין אזי חל הלכה של "עמדו למנין ונמנו ואם רבו המתירין מותר" (סנהדרין פח:), דחל דין הכרעה שב"ד קובעים את פסק ההלכה כדברי פלוני וכדעת הרוב. אמנם בהוראה בטעות בשגגת הוראה אין חלות דין של "הכרעה" כדעת הרבים דהרי ההכרעה היא טעות ושקר, ועל כרחך דחלה חלות שם הוראה בשגגת הוראה רק באופן שכל הסנהדרין הורו להתיר את האיסור בטעות. דיסוד הדין של הכרעה כדעת הרוב היינו חלות דין בירור דזהו דין התורה אולם לא יתכן שתחול חלות שם בירור בשגגת הוראה, ולכן ר' יונתן סובר דלא חל חלות שם שגגת הוראה אלא א"כ כולן מורין להיתר. ועוד נראה דכשחל דין הכרעה כלומר כשמורין ב"ד הגדול דין אמת לאמיתה ואזלינן בתר רוב להכריע את הדין אזי קיי"ל דאין מוסיפין על הב"ד הגדול (פ"ט מהל' סנהדרין ה"ג), משא"כ כאן בשגגת הוראה דאין חלות דין של הכרעה אלא הוי חלות שם הוראה בטעות אזי חל דין דמוסיפין על ב"ד הגדול ואפילו מאה, וצריכים שכולם יורו בטעות להתיר כדי להתחייב בפר העלם דבר. ודמי לפשרה דאינה הוראה כפי דיני התורה ומשו"ה לא אזלינן בהן בתר רוב דיעות אלא בעינן דעת כולם כדי שיחול פסק דין פשרה (תוס' בסנה' דף ו. ד"ה ביצוע בג'), ונראה דבפשרה צריך דעת כל הב"ד כולם מכיון דליכא חלות שם "הכרעה" בפשרה דלא הוי הוראה עפ"י דיני התורה, וכמו"כ י"ל דבשגגת הוראה בעי דעת כולם.
ועיין בהמשך הגמ' "ת"ש הורו ב"ד, וידע אחד מהן שטעו ואמר להן טועין אתם הרי אלו פטורים, טעמא דאמר להן טועין אתם דפטורים, הא שתיק מישתק חייבין וגמר לה הוראה, ואמאי והא לא הורו כולן אמרי ה"נ כגון שהרכין בראשו", ומבואר בגמ' דיש חילוק בין היכא ששתק א' מהדיינים להיכא דהרכין את ראשו, דכשהורו ב"ד הגדול וא' מהם שתק ליכא חיוב פר העלם דבר, משא"כ בהרכין את ראשו נגמרה ההוראה וחייבין פר העלם דבר. ונראה לבאר דלר' יונתן לא חל חלות שם שגגת הוראה המחייבת פר העלם דבר בהוראה עפ"י רוב דיעות דהוי הוראה מדין הכרעה אלא בעינן הוראה עפ"י דעת כולם כדי שתחול חלות שם הוראה בשגגה. ור' יונתן סובר דכששתק א' מן הסנה' והוא מסופק מהי ההלכה אזי חל ההוראה מדין הכרעה כדעת הרוב, ומשו"ה לא חל חיוב פר העלם דבר של ציבור. משא"כ בהרכין את ראשו אזי אין חלות שם הכרעה כנגדו דכיון שהרכין ראשו לדעת הרוב לא חלה חלות שם מחלוקת בין דיין זה לשאר הדיינים שבסנהדרין וליכא חלות דין הכרעה לפסוק את ההלכה, ואע"פ שדיין זה יודע שב"ד טעו אבל הרכין את ראשו דנראה כהודה לדבריהם חל חיוב פר העלם דבר דחלה שגגת הוראה ע"י כל הב"ד הגדול כולו.
גמ'. ת"ש הורו ב"ד, וידע אחד מהן שטעו ואמר להן טועין אתם הרי אלו פטורים, טעמא דאמר להן טועין אתם דפטורים, הא שתיק מישתק חייבין וגמר לה הוראה, ואמאי והא לא הורו כולן אמרי ה"נ כגון שהרכין בראשו. מתיב רב משרשיא סמכו רבותינו על דברי רשב"ג ועל דברי ר"א בר' צדוק, שהיו אומרים אין גוזרין גזירה על הצבור אלא א"כ רוב הצבור יכולין לעמוד בה, ואמר רב אדא בר אבא מאי קרא במארה אתם נארים ואותי אתם קובעים הגוי כולו, והא הכא דכתיב הגוי כולו, ורובא ככולא דמי, תיובתא דר' יונתן תיובתא.
והנה ביארנו דסברת ר' יונתן היא דכששתק דיין א' או אם יש דיין בסנהדרין שחולק על שאר הדיינים אזי בעינן חלות דין הכרעה לקבוע את ההלכה, ובכה"ג ליכא דין חיוב פר העלם דבר דליכא חלות שם שגגת הוראה בהוראה שחלה מדין הכרעה, דרק בפסק של כל הב"ד כולו אזי חל חלות שם שגגת הוראה המחייבת פר העלם דבר. והנה כשחל דין רובו ככולו בתקנת ב"ד בקבלת התקנה ע"י רוב הציבור, יל"ע האם זה מדין דאזלינן בתר רוב מדין הכרעה ובירור, או דחל דין רובו ככולו דחל בקבלת התקנה ע"י רוב הציבור חלות שם קבלת כל ישראל, וחל דין רובו ככולו בלי דין הכרעה, דאם רוב הציבור מקבלים את הגזירה הו"ל כקבלת כל הציבור מכיון דרובו ככולו. והנה הגר"ח זצ"ל נקט דהוראת ב"ד בעלמא הויא הוראת כל הב"ד מדין רובו ככולו15. אולם יתכן לומר דזה ביאור קו' הגמ' על ר' יונתן, דר' יונתן ס"ל דבעי הוראת הב"ד כולו בשגגת הוראה, והגמ' הקשה ע"ז דהרי חזינן מגזירת תקנות דב"ד הגדול דחל דין רובו ככולו בקבלת גזירה ע"י רוב כלל ישראל, ואין זה דין של בירור דמהא דרוב הציבור קיבלו עליהם הך תקנה לא חל בירור שזה תקנה נכונה, אלא דחל דין מסוים דרוב הוי ככולו, וקבלת רוב הציבור הוי כקבלת כל הציבור, וא"כ כמו"כ י"ל דהוראת רוב ב"ד בשגגה הוי הוראת כולו. והגמ' הקשה דחזינן מהא דגוזרין גזירה על הציבור דחל תקנה על הציבור ע"י דין רובו ככולו אע"פ דליכא חלות דין בירור בהנהגת רוב הציבור, וה"נ י"ל בב"ד הגדול דחל דין רובו ככולו, וא"כ למה מצריך ר' יונתן שיורו כולן.
והנה עיין ברמב"ם (פי"ג מהלכות שגגות הלכה א) שכתב וז"ל וכן אם הורו וידע אחד מהן שטעו ואמר להם טועים אתם ורבו עליו המתירים והתירו, הרי בית דין פטורין וכל מי שעשה על פיהם חייב להביא חטאת קבועה על שגגתו, שנאמר ואם כל עדת ישראל ישגו עד שישגו כל הסנהדרין. ידע אחד מן הסנהדרין או מיעוטן שטעו המתירין ושתקו הואיל והורו ולא היה שם חולק ופשטה ההוראה ברוב הקהל הרי בית דין חייבין בקרבן וכל שעשה על פיהם פטור, ואלו ששתקו אם עשו על פי אלו שהורו הרי אלו חייבין מפני שלא תלו בבית דין, וכן אם נשאו ונתנו בדבר ואמרו דבר זה מותר הוא ולא הורו לעם ולא אמרו להם מותרין אתם לעשות ושמע השומע מהן בעת שגמרו מותר והלך ועשה כפי מה ששמע הרי כל העושה חייב חטאת קבועה ובית דין פטורין שהרי לא הורו להם בפירוש לעשות, וכן אם הורו ועשו מיעוט הקהל על פיהם ונודעה השגגה, הרי בית דין פטורין ואלו המיעוט שעשו חייבין וכל אחד ואחד מביא חטאתו עכ"ל. ומבואר מדברי הרמב"ם דכשא' מהדיינים אומר טועין אתם אזי בעינן הכרעה כנגדו וליכא חלות דין שגגת הוראה ע"י הוראה שחלה מדין הכרעה אלא בעינן הוראת כל הב"ד ומשו"ה ליכא חיוב פר העלם דבר, ואילו כששתק א' מהדיינים חל דין רובא ככולו ומשו"ה ב"ד חייבים להביא פר העלם דבר. ויש להסתפק בפירוש מש"כ הרמב"ם "ידע אחד מן הסנהדרין או מיעוטן שטעו המתירין ושתקו הואיל והורו ולא היה שם חולק ופשטה ההוראה ברוב הקהל הרי בית דין חייבין בקרבן וכל שעשה על פיהם פטור", דיתכן לומר דכוונתו היא דמכיון דשתק ולא היה שם חולק וגם פשטה ההוראה בכל הציבור לפיכך חלה חלות שם הוראה בשגגה וחל חיוב פר העלם דבר, או"ד י"ל דמכיון דשתק ואין שם חולק משו"ה חל חלות שם הוראה ואח"כ רוב הציבור חטאו לפיכך חייב בפר העלם דבר, ומלשון הרמב"ם משמע כפירוש הראשון דזה שפשטה ההוראה ברוב הציבור היא חלק מחלות ההוראה וחלק מהמחייב, דכשדיין א' שותק אז חל ספק בב"ד וההוראה חלה מדין הכרעה עפ"י רוב ואינה מחייבת פר העלם דבר, אולם אם פשטה ההוראה בכל הציבור אזי לא חשיב הוראה מדין הכרעה אלא כהוראת כל הב"ד ומשו"ה חל חיוב פר העלם דבר.
ולפי"ז מבואר מדברי הרמב"ם דיש דין בהוראה עצמה דבעי קבלת כלל ישראל. ונראה דלהרמב"ם כדי להתחייב פר העלם דבר בשגגת הוראה יש ב' דינים: א) בעינן שרוב הציבור יחטאו, וב) גם בעינן דרוב הציבור יקבלו את ההוראה של ב"ד דזה משווה חלות שם הוראה על השגגת הוראה. והנה קיי"ל דיחיד שעשה בהוראת ב"ד פטור, והגר"ח זצ"ל (בחידושי רבנו חיים הלוי פי"ג מהל' שגגות ה"ד) ביאר דהטעם בזה הוא משום דהחטא של היחיד מצורף לחטא של הציבור והציבור כבר נתכפר בפר. אבל צ"ע לפי"ד הגר"ח זצ"ל בדין יחיד שחטא לאחר כפרה דמאי טעמא הריהו פטור מקרבן יחיד. והגר"ח זצ"ל תירץ (בספרו שם) דלגבי עצם החטא ודין המחייב שבו, החטא של יחיד התולה עצמו בב"ד הוא חטא המצורף לחטא של הציבור, ומחייב פר העלם דבר של ציבור ומשו"ה פטור הוא מחטאת יחיד. אולם לפימש"נ לעיל י"ל דע"י שפשטה ההוראה בכל ישראל חל חלות שם הוראה, דההוראה נשלמה ע"י שפשטה הוראה בכל ישראל, ויחיד שחטא לאחר כפרת הפר מצטרף להוראת ב"ד וקבלת הציבור ומשו"ה פטור מחטאת קבועה.
אמר רבי יונתן מאה שישבו להורות אין חייבין עד שיורו כולן, שנאמר ואם כל עדת ישראל ישגו, עד שישגו כולן, [עד שתפשוט הוראה בכל עדת ישראל].
עיין ברמב"ם (פי"ג מהל' שגגות ה"א) וז"ל וכן אם הורו וידע אחד מהן שטעו ואמר להם טועים אתם ורבו עליו המתירים והתירו, הרי בית דין פטורין וכל מי שעשה על פיהם חייב להביא חטאת קבועה על שגגתו, שנאמר ואם כל עדת ישראל ישגו עד שישגו כל הסנהדרין עכ"ל. והנה עצם ההלכה היא משנה לקמן (דף ד:) "הורו ב"ד, וידע אחד מהן שטעו ואמר להן, טועין אתם, או שלא היה מופלא של ב"ד שם, או שהיה אחד מהן גר או ממזר או נתין, או זקן שלא ראוי לבנים ה"ז פטור, שנאמ' כאן עדה ונאמר להלן עדה, מה עדה האמורה להלן כולן ראוין להוראה, אף עדה האמורה כאן עד שיהיו כולן ראוין להוראה". אמנם במשנה לא קתני הדרשה דאינם חייבין עד שישגו כל הסנהדרין. אמנם בגמ' (דף ג:) ר' יונתן ס"ל דמאה שישבו להורות אינם חייבים עד שיורו כולם משום שנא' ואם כל עדת ישראל ישגו עד שישגו כולם. והנה מסקנת הגמ' היא דלא כר' יונתן דהסוגיא פריך "ואלא מאי כל עדת דקאמר רחמנא ה"ק אי כולם הויא הוראה ואי לא לא הויא הוראה", ומלשון רש"י שכתב וז"ל אי איתא לכולהו. סנהדרין של שבעים ואחד. הויא הוראה. אף על פי שלא הורו כל אותן שישבו להורות עכ"ל, משמע דבעינן רק שיהיו כל ע"א דיינים דסנהדרין הגדול נוכחים כדי שיהא חלות דין ב"ד הגדול אבל בעצם ההוראה אז אמרינן רובא ככולא. והא דטועים אתם פטורים צריך לפרש דהוי מדין דהיה להם ללמוד ולא למדו כמו הדין השני דמבואר שם דלא היה מופלא שבב"ד שמה, והמשנה כללה שני דינים בחדא מחתא.
אמנם הרמב"ם נקט טעמא דטועים אתם פטורים מגזה"כ דכל עדת ישראל, ומשמע דמפרש דהא דאמרינן בגמ' דאי איכא כולם הויא הוראה, דבע"א בעינן הוראת כולם ולא אמרינן רובא ככולא. והא דאיפריך ר"י הוא בנוגע למאה, דאז לא בעינן כולם וסגי בהוראת ע"א, אבל בע"א גופא בעינן הוראת כולם, ולא אמרינן רובא ככולא. ולאמיתו של דבר פירושו של רש"י צ"ע דאם אחד חסר אז למה צריכים לקרא הא ליכא ב"ד הגדול, והלא בעינן ב"ד הגדול משום דכתיב "עדת ישראל" ולא בעינן גזה"כ דכל. אלא דעצם ההלכה דהרמב"ם צ"ע מ"ש ע"א ממאה.
והנה הלכה זו דלא אמרינן רובא ככולא דילפינן מגזה"כ של כל עדת ישראל יש לפרש בב' אופנים: א) י"ל דהלכה זו נאמרה בהלכות הוראה וקביעות הלכה, דהרי גם בשגגת הוראה לענין פר העלם דבר של ציבור בעינן חפצא של הוראה בדיני הוראה וקביעות הלכה וכדחזינן דצריכין שהורו לעשות, דזוהי גזה"כ של שגגת הוראה. ובהלכה זו של הוראה וקביעת הלכה לא נאמר הדין דרובא ככולא, ובזה שאני הוראה זו מכל הוראות שבתורה, דבכל מקום אמרינן אחרי רבים להטות והרוב קובע את ההוראה, אבל בשגגת הוראה של פר העלם דבר בעינן הוראת כולם16. ב) עוד יתכן לומר דבנוגע לדין הוראה אין חילוק בין הוראת ב"ד בשגגה משאר הוראת בית דין בכל התורה, וגם הכא אמרינן אחרי רבים להטות ורובא ככולא בנוגע לעצם החפצא של ההוראה. והא דבעינן הוראת כולם הוא דין אחר בהלכות עבירה של שגגת הוראה וחיובה, דכיון דהמיעוט הורה כהלכה ולא שגגו ממילא אינם חייבים ע"י הוראת הרוב אע"פ דמיקרי שההוראה יצאה ע"י כל החפצא של ב"ד, דמ"מ בנוגע למעשה העבירה לא עשו כולם, ואינם חייבים ע"י מעשה דאחרים. וממילא לא יצוייר חיוב פר העלם דבר, דלזה בעינן חיוב כל הע"א, ואם המיעוט לא נתחייב ממילא כולם פטורים משום דאין כל הסנהדרין חייבים. והנה אם נימא כפירוש הראשון דהלכה זו נאמרה בדין הוראה אז דין זה לא שייך רק לע"א בלבד אלא אפילו למאה, כיון דהחפצא של הוראה וקביעות הלכה נעשית ע"י כל המאה, והואיל ולא נאמר אחרי רבים להטות בדין הוראה בעינן אפילו במאה הוראת כולם. משא"כ לפי הפירוש השני דבדין הוראה אמרינן רובא ככולא וזה דבעינן הוראת כולם הוא משום דצריכים שכל הסנהדרין כולם יעברו על מעשה העבירה, וממילא אין זה שייך אלא לע"א, דבעינן חפצא של סנהדרין שיעברו על מעשה עבירה של שגגת הוראה. אבל במאה לא צריכים הוראת כולם, ואם אך יש הוראת ע"א סגי, דאיכא חלות חיוב דחל על חפצא של סנהדרין.
ואשר נראה דשיטת הרמב"ם היא דזוהי מחלוקת רבי יונתן ומסקנת הסוגיא, דר' יונתן סובר דנאמר דין בשגגת הוראה דלא אמרינן רובא ככולא, דליכא הכא גזה"כ של אחרי רבים להטות, ועל כן סובר דאפילו במאה בעינן עד שיורו כולם. ולפי מסקנת הסוגיא אמרינן רובא ככולא בשגגת הוראה, דקאמרה הגמ' "ורובא ככולא דמי", והא דבעינן עד דאיכא כולם הוי דינא בחיובא דכולם צריכים להתחייב, אבל אין זה שייך להוראה. וא"כ הוא רק בע"א ולא במאה.
והנה בסוגיא מבואר לר' יונתן דאם אחד מהם שתק דפטור (דבעינן שירכין בראשו דהיינו הוראה ממש), אבל הרמב"ם פסק דשתק חייב. וצ"ע דהא לענין ע"א בעינן הוראת כולם, וא"כ אמאי חייבים בשתק. אולם כן מוכח מהסוגיא דרק לר' יונתן בעינן הרכנת הראש, אבל לפי מסקנת הסוגיא סגי בשתק, אמנם עצם הדבר צ"ב.
ולפי מה שנתבאר דלר"י הוי דין בהוראה וקביעת הלכה, ולמסקנת הסוגיא הוי דין בחיוב ומעשה העבירה, נראה דבשתק בנוגע להלכות הוראה הרי לא הורה ואינו מצטרף לקביעות ההלכה. וכן הוא בהוראה בכל התורה כולה דאם שתק הרי ההלכה נקבעת רק מדין רובא ככולא אבל הוא בעצמו אינו מורה כלל. וממילא דלר' יונתן דבעינן כולא בעצם החפצא של הוראה שתק פטור דלא הורה והוי רק הוראת רוב. משא"כ לפסק הרמב"ם דבעצם ההוראה אמרינן רובא ככולא אלא דאיכא הלכה בפנ"ע במעשה העבירה דאלו שהורו כדין ולא שגגו אינן חייבין, ממילא בשתק דכיון דמצטרף להחפצא של ב"ד מתחייב בחיובם כמו אלו שהורו. והיינו טעמא משום דהא דאמרינן פטורים, הוא רק היכא שמיעוט הורו כהלכה וחלקו על השוגגים, אבל באלו ששתקו חל חיובא דהעלם דבר גם לגבם. וזוהי ההלכה של טועים אתם, דלענין הפקעת החיוב מהמיעוט בעינן שיאמרו טועים אתם ויחלקו על השוגגים דאז המיעוט מיקרי הורה כהלכה משא"כ בשתק. וזהו דין במעשה שגגה ועבירה של העלם דבר, דבשתק מתחייב, ובאמר טועים אתם הוא מפקיע את עצמו ממעשה העבירה וחיובו, וניחא דברי הרמב"ם, וככמש"נ.17
משנה. הורו ב"ד, וידעו שטעו וחזרו בהן, בין שהביאו כפרתן ובין שלא הביאו כפרתן, והלך ועשה על פיהן ר' שמעון פוטר, ור' אלעזר אומר ספק.
עיין ברמב"ם (פי"ד מהלכות שגגות ה"ה) וז"ל בית דין שהורו בשגגה ונודעה להם שגגתן בין שהביאו כפרתן בין שלא הביאו כל העושה כפי הוראתן שפשטה ברוב הצבור מאחר שידעו הרי זה מביא אשם תלוי, הואיל והיה לו לשאול בכל עת על דברים שנתחדשו בבית דין ולא שאל הרי זה כמי שנסתפק לו אם חטא או לא חטא, במה דברים אמורים במי שהיה עם בית דין במדינה אבל מי שראה ההוראה והלך למדינה אחרת אף על פי שעשה אחר שידעו פטור מפני שתלה בהן והרי אי אפשר לו לשאול, ולא עוד אלא הנבהל לצאת אף על פי שעדיין לא יצא לדרך ועשה על פיהם מאחר שידעו הרי זה פטור עכ"ל. והשיג הראב"ד וז"ל א"א דדוקא שעשה אחר שחטאו רוב הקהל על פיהם שכבר נתחייבו ב"ד אבל אם עשה עד שלא חטאו רוב הקהל מביא חטאת יחיד שהרי פסק למעלה יחיד שעשה בהוראת ב"ד חייב וכ"ש כשעשה אחר שחזרו שהוא חייב עכ"ל. (ועיין בכס"מ שם).
ונראה לבאר את השגת הראב"ד דהרי הרמב"ם פסק בפי"ג מהל' שגגות (ה"א) דיחיד שעשה עפ"י הוראת ב"ד חייב, א"כ לכאורה לא היה להרמב"ם לפסוק את ההלכה של המשנה דאזיל למ"ד דיחיד שעשה בהוראת ב"ד פטור, דהרי כאן מיירי גם באופן דהיחיד עשה לאחר שהביאו ציבור כפרתן והוא לא נתכפר עמהן דאין כפרה להבא וא"כ הו"ל כיחיד התולה עצמו בב"ד דלשיטת הרמב"ם חייב חטאת, וא"כ צ"ע למה פסק דפטור.
ונראה דלפי הרמב"ם הטעם דמ"ד יחיד התולה בב"ד פטור אינו משום דנכלל בכפרת הציבור בהקרבת פר העלם דבר, אלא יסוד הפטור הוא דחל פטור מסוים דהתולה בב"ד פטור מחטאת יחיד18, והא דיש מ"ד דס"ל דלא חל פטור אא"כ עבר ביחד עם רוב הציבור היינו משום דלא חלה חלות שם הוראה אא"כ ההוראה נתפשטה ונתקבלה ברוב הציבור, דמכיון דהויא הוראה בטעות לא חל חלות שם הוראה אא"כ נתפשטה ההוראה ונתקבלה ע"י רוב הציבור19. וי"ל דלכן דקדק הרמב"ם וכתב "כל העושה כפי הוראתן שפשטה ברוב הצבור" דזהו לשון מושאל מתקנת וגזירות של בית דין, דכמו שלא חלה תקנת ב"ד אא"כ נתפשטה התקנה ברוב ישראל כמו"כ לא חלה חלות שם הוראה כשב"ד הורו בטעות אא"כ נתפשטה ההוראה ברוב הציבור דאזי הוי ליה תולה בב"ד. ומבואר דהא דבעינן שיחטאו רוב ציבור היינו בכדי לקבוע חלות שם הוראה בהוראת הב"ד, דע"י שסמכו הקהל על פסק ב"ד זה גופא קובע את ההוראה לחלות שם הוראה. ולפי"ז י"ל דהמשנה (בדף ג:) אזיל אף למ"ד דיחיד התולה עצמו בב"ד חייב, דהא דבעינן שיעברו רוב הציבור היינו בכדי שיחול חלות שם הוראה על פסק ב"ד המוטעה ואע"פ שהציבור כבר הביאו כפרתן היחיד פטור מאחר דהו"ל תולה בב"ד. והמחלוקת תנאים בדין יחיד התולה עצמו בב"ד אי פטור או חייב אינו ביסוד הפטור דחיוב קרבן האם פטור מקרבן או לא, אלא אי חשיב הוראה אם לא נתפשטה ההוראה ברוב הציבור מאחר שהיתה הוראה בטעות. ולפי"ז מיושבת שיטת הרמב"ם שפסק כמשנה (בדף ג:) וגם פסק דיחיד התולה עצמו בב"ד חייב.
והנה עיין בגמ' יבמות (דף צב.) "ניסת ע"פ ב"ד תצא וכו', אמר זעירי ליתא למתני' מדתני בי מדרשא, דתני בי מדרשא הורו בית דין ששקעה חמה ולבסוף זרחה אין זו הוראה אלא טעות, ורב נחמן אמר הוראה היא. א"ר נחמן תדע דהוראה היא, דבכל התורה כולה עד אחד לא מהימן, והכא מהימן, מ"ט לאו משום דהוראה היא. אמר רבא תדע דטעות הוא, דאילו הורו ב"ד בחלב ובדם להיתירא, והדר חזו טעמא לאיסורא, כי הדרי ואמרי להיתירא לא משגחינן להו, ואילו היכא דאתא עד אחד שרינא, אתו תרי אסרנא, כי הדר אתא עד אחרינא שרינן לה, מ"ט לאו משום דטעות הוא".
ונראה דאליבא דזעירי טעות במציאות לא חשיב הוראה לחייב פר העלם דבר, וכגון שב"ד הורו דמותר לעשות מלאכה בשבת דכבר שקעה החמה וטעו במציאות דבאמת לא שקעה החמה - אין זו הוראה אלא טעות. וכן לענין מת בעלה אם בא בעלה והוא חי נתברר שאין ההוראה הוראה אלא טעות. ואילו לר' נחמן סובר דחלה הוראה - דב"ד הם המתירים את האשה להנשא, וב"ד קובעים עפ"י עדות עד א' שמותרת להנשא. ועיי"ש בגמ' דר' נחמן אמר "תדע דהוראה היא דבכל התורה כולה ע"א לא מהימן והכא מהימן מ"ט לאו משום דהוראה היא", ונראה דר"ל שאין ב"ד מבררין עפ"י העד א' דהרי אין עד א' נאמן בדבר שבערוה, אלא דב"ד מתירין אותה להנשא עפ"י הגדת עד א' שמת בעלה. ולכן כשבא בעלה אין כאן טעות במציאות דאין ב"ד מבררין שמת הבעל אלא ב"ד פוסקין ומורין הוראה שהיא מותרת להנשא, ולכן כשבא הבעל הרי זה נחשב כטעות בדין ובהוראה ולא כטעות במציאות. ועיין בפירוש רבנו אברהם מן ההר דסובר דעד מהני דוקא כשמעיד בב"ד אבל אם העיד שלא בב"ד אזי אם ניסת תצא דאין נאמנות לעד א' כלל בלא היתר ב"ד20, וי"ל דאף לפי הראשונים שחולקים עליו בעינן חלות היתר ב"ד להתירה להנשא, ואין ב"ד רק מבררים את המציאות עפ"י עד א' אלא הן מורין לה היתר להנשא עפ"י הגדת עדות של עד א'.
ועיין שם בגמ' "אמר רבא תדע דטעות הוא דאילו הורו ב"ד בחלב ובדם להתירא והדר חזו טעמא לאיסורא כי הדרי ואמרי להיתרא לא משגחינן להו ואילו היכא דאתא עד א' שרינא אתו תרי אסרנא כי הדר אתא עד אחרינא שרינן לה מ"ט לאו משום דטעות הוא". ונראה לפרש דרבא סובר דעד א' הוי רק מברר גרידא ולכן אם עד אחד העיד שמת בעלה ואח"כ הוכחש בב' עדים, כשבא עד א' אחר שאומר שמת בעלה יש לנו לקבל נאמנותו ובירורו ומותרת להנשא, ואע"פ שהעד א' הראשון שהעיד שמת הבעל הוכחש ע"י ב' עדים. דאילו אם עד א' אינו מברר אלא דב"ד מתירין אותה להנשא עפ"י הגדת ע"א שמת בעלה אזי י"ל דמכיון דהעד הראשון כבר הוכחש ע"י ב' עדים אין לסמוך עוד על דבריו ועל דברי הע"א השני דהרי אין לב"ד לקבוע היתר עפ"י הגדת העד א' הראשון מכיון שהוכחשה העדות של הע"א הראשון שמת בעלה, אלא על כרחך דרבא סובר דע"א נאמן לברר המציאות שמת בעלה, ומכיון דיש כאן עדות של ע"א שני חל בירור חדש שמת בעלה, ואם בא בעלה נתברר שב"ד טעו דהוי טעות במציאות.
ועיין ברמב"ם (פי"ד מהל' שגגות ה"ג) וז"ל הורו בית דין שיצא השבת לפי שנתכסית החמה ודימו ששקעה חמה ואחר כך זרחה אין זו הוראה אלא טעות וכל שעשה מלאכה חייב אבל בית דין פטורין, וכן אם התירו בית דין אשת איש להנשא לפי שהעידו בפניהם שמת בעלה ואחר כך בא בעלה אין זו הוראה אלא טעות והאשה ובעלה האחרון חייבין חטאת על שגגתן וכן כל כיוצא בזה עכ"ל. ועיין במשנה למלך (שם) שהקשה וז"ל לא ידעתי למאי איצטריך טעם זה דבגמרא לא הוצרכו לזה אלא משום דסבירא ליה דיחיד שעשה בהוראת ב"ד פטור, אבל לדידן דקי"ל חייב כי נמי חשיב הוראה חייב, וצ"ע עכ"ל.
וי"ל דביארנו לעיל דבהוראה בשגגה לא חלה חלות שם הוראה אא"כ נתפשטה ההוראה ברוב הציבור, ורוב הציבור קיבלוה וחטאו, ולכן ס"ל להרמב"ם דיחיד שעשה בהוראת ב"ד חייב דמיירי בשגגת הוראה ולא נתפשטה ההוראה ברוב הציבור ומשו"ה לא חלה בכהאי גוונא חלות שם הוראה כלל, וליכא חלות שם הוראה לפטור את היחיד דתלה בה. משא"כ כשנתפשטה ההוראה ברוב הציבור אזי חלה חלות שם הוראה בשגגה לפטור את היחיד דתולה בה. אמנם כאן בנידון דידן גבי מת בעלה ונמצא שהעד העיד שקר, הרי יש לב"ד הכח להורות הוראה להתירה עפ"י הגדת עד א' שמת בעלה, דהרי כל ב"ד של ג' דיינים יכולים להתיר אשת איש ע"י עד א' שמעיד שמת בעלה וכ"ש ב"ד של ע"א מבלי שתתפשט ההוראה בציבור, אלא דנתברר בסוף שהיה טעות במציאות, ומכיון דקיי"ל דהוי טעות ולא הוראה לא חשיב כתולה בב"ד. אבל אי פסקינן דהוי הוראה - דטעות צדדית במציאות אינה נחשבת כטעות אלא להוראה עפ"י דין אזי לא היה צורך לרוב הקהל, והוי חלות שם הוראה והתולה בה פטור דתולה בהוראת ב"ד. והרמב"ם סובר דהסוגיא ביבמות אזיל אף למ"ד דיחיד התולה בב"ד חייב קרבן, דהתם ליכא הוראה כלל מכיון דב"ד טעו ורק מיעוט הקהל חטאו ומשו"ה התולה בה חייב. משא"כ במת בעלה דהוי הוראה עפ"י דין ולכן התולה בה פטור, אי לא דפקעה ההוראה מחמת הטעות, דנתברר דהוי טעות ולא חלות שם הוראה, ומשו"ה היחיד חייב מדליכא הוראה אלא טעות.
משנה. הורו ב"ד, וידעו שטעו וחזרו בהן, בין שהביאו כפרתן ובין שלא הביאו כפרתן, והלך ועשה על פיהן ר' שמעון פוטר, ור' אלעזר אומר ספק.
עיין בגמ' וז"ל ר"א אומר ספק, משום סומכוס אמרו תלוי. אמר ר' יוחנן אשם תלוי איכא בינייהו. א"ר זירא משל דר"א למה הדבר דומה לאדם שאכל ספק חלב ספק שומן ונודע לו, שמביא אשם. ולא מבעיא למ"ד צבור מייתי, דמפרסמא מלתא, אלא אפילו למ"ד ב"ד מביאין, דלא מפרסמא מלתא, אי הוה שאיל הוו אמרין ליה. אמר ר' יוסי בר אבין, ואיתימא רבי יוסי בר זבידא משל דסומכוס למה הדבר דומה לאדם שהביא כפרתו בין השמשות, ספק מבעו"י נתכפר לו ספק משחשכה נתכפר לו, שאין מביא אשם תלוי. ולא מבעיא למ"ד ב"ד מביאין, דלא אפרסמא מלתא, אלא אפילו למ"ד צבור מביאין, דמפרסמא מלתא והוו אמרינן ליה, דהכא בספק מבעוד יום ספק משחשכה, אי שאיל לא אשכח אינש דמשייליה עכ"ל. וצריך ביאור מהו יסוד המחלוקת בין ר"א וסומכות.
ועיין בקרן אורה (דף ג: ד"ה אמר רב יהודה אמר רב וכו') שביאר המחלוקת בין ר' אלעזר וסומכוס, דר"א מחייב באשם תלוי ומדמי לה לאדם שאכל ספק חלב ספק שומן, משום דר"א לטעמיה דס"ל ביבמות (צ"ב) יחיד שעשה בהוראת ב"ד פטור. ולהכי הוי דומיא דאכל ספק חלב ספק שומן. וה"נ ספק הוא אי ברשות ב"ד עשה ופטור או שלא ברשות וחייב. וסומכוס ס"ל דאין טעם לפוטרו אלא מפני שיצתה הוראה ברוב ציבור, וגם הוא נגרר אחר הציבור להפטר מכשבה ולהתכפר ע"י פר, להכי מדמי לה למי שהביא כפרתו ביה"ש, ספק נתכפר או ספק לא נתכפר, וה"נ ספק נתכפר בכלל הציבור ספק לא נתכפר ואין מביא אשם תלוי.
ועיין בחידושי רבינו חיים הלוי זצ"ל (פי"ג מהל' שגגות ה"ד) שביאר הגר"ח זצ"ל הטעם דיחיד שעשה עפ"י הוראת ב"ד פטור מקרבן חטאת אף כשחטא לאחר שהקריבו את הפר, וז"ל אכן נראה, דיחיד שעשה לאחר שנתכפרו הצבור דינו חלוק, דאם באנו לדון לענין עצם החיוב של קרבן צבור, בזה ודאי דכל שחטא לאחר שהביאו הצבור כפרתן אינו מצטרף להצבור לענין עצם החובת קרבן, כיון דבשעת חטאו כבר פקע מהצבור דין חובת קרבן, אכן אם באנו לדון לענין עצם החטא ודין המחייב שבו, בזה אמרינן דגם בעשה לאחר כפרה מ"מ מצטרף מיהא להצבור לענין עצם מעשה החטא וההעלם, והוי בכלל דין העלם חטא של ציבור שיש בו דין המחייב בקרבן צבור. אשר ע"כ שפיר פטור מקרבן יחיד, כיון דעצם החטא וההעלם דין קרבנו הוא של צבור אלא דמיפטר מקרבן, וע"כ שפיר מיפטר גם מקרבן יחיד, כיון דדינו הוא בקרבן צבור, משא"כ בהך דינא דונודעה החטאת ולא שיודעו החוטאין, דאימעוט מעיקר החיוב של קרבן צבור, נמצא דעצם החטא והעלמו אימעוט מדין קרבן צבור, שפיר מתחייבי בקרבן יחיד, כשאר שגגות חטא, כיון דאימעוט מגזירת הכתוב של צבור. אשר לפי זה י"ל בדעת הרמב"ם, דס"ל דאף אם מיעוט בחלב ומיעוט בדם מצטרפי, מ"מ כל זה הוא לענין עיקר הדין של קרבן צבור, אבל מ"מ איכא דין בפני עצמו בדין קרבן דשני חטאים לא מצטרפי לחיוב קרבן אחד, אשר ע"כ ממילא דלא מועיל צירופן רק לענין שעיקר החטא שלהן יחול ביה דין העלם חטא של צבור המחייב בקרבן צבור, ושמועיל זאת לפטרן מקרבן יחיד, אבל מ"מ קרבן צבור לית כאן, מטעמא דאין קרבן אחד בא על שני חטאים, וע"כ זהו שפסק הרמב"ם בסתמא דמצטרפין, כיון דגם אם מצטרפין פטורים ג"כ מקרבן צבור, וכל האיבעיא היא רק לענין אם חייבים בקרבן יחיד, ובזה כיון דנשאר בספיקא פטורין גם מקרבן יחיד. ובזה הראב"ד חולק וס"ל דאם אך מצטרפין חייבין גם בקרבן צבור, וע"כ זהו שהשיג דהוה ליה למיפסק דדין צירופן הוא ספיקא, כי היכי דליפטרו בין מקרבן יחיד בין מקרבן צבור, עכ"ל הגר"ח זצ"ל.
והנה מדברי הגר"ח זצ"ל מבואר דלגבי האם יחיד שחטא עפ"י הוראת ב"ד מצטרף לציבור לאחר שכבר הביאו את הפר, ונחשב חלק מהציבור, הדבר תלוי דלגבי החיוב קרבן הוא אינו מצטרף להציבור, דהרי הוא לא עבר עבירה בשעה שהציבור נתחייבו בקרבן, וכשחטא כבר הקריבו הציבור את הקרבן, אולם בנוגע להשגגה י"ל דחטאו הוי חלות שם שגגת ציבור, דהרי הוא חטא מחמת הוראת ב"ד, וסיבת החטא שלו היא שגגת ההוראה, והשגגה הזאת הויא שגגה המביאה לידי קרבן, ושגגה דמביאה לידי קרבן פר העלם דבר פוטרת את היחיד מחיוב חטאת קבועה. דמכיון דחל כפרת קרבן ציבור על השגגה אזי אע"פ שלא נתכפר הגברא בכפרת הקרבן שהרי חטא לאחר שכבר הקריבו את הקרבן מ"מ ליכא חיוב קרבן יחיד, דשגגה המביאה לידי חיוב קרבן פר העלם דבר פוטרת היחיד מקרבן יחיד. עכת"ד הגר"ח זצ"ל. וי"ל דזוהי סברת שיטת סומכוס דהוי ספק נתכפר או לא ופטור מקרבן, דמכיון דהחטא שלו מצורף לחטא הציבור, והוי בכלל שגגת הציבור, ומשו"ה הספק הוא אם נתכפר או לא, וליכא חיוב אשם תלוי דהו"ל כהביא כפרתו בביה"ש21. ואילו ר"א סובר דהשגגה הוי שגגת יחיד, ואינו מצטרף לשגגת הציבור, דאע"פ שסיבת החטא של היחיד ושל חטא הציבור הוא שעשו עפ"י הוראת ב"ד, מ"מ מכיון דכשחטא היחיד הציבור כבר ידעו שטעו הרי זה נחשב לשגגה בפנ"ע, והוי חלות שם שגגת יחיד שאינו מצטרף לשגגת הציבור. ונ"מ לענין האם חייב להביא אשם תלוי כשחטא לאחר שהביאו הפר ויש לנו ספק אם הוא נחשב כתולה בב"ד משום שלא ידע דחזרו בהם או כתולה בעצמו דהיה לו לישאל, דקיי"ל דספק חטא ספק לא חטא מביא אשם תלוי ואילו ספק נתכפר או ספק לא נתכפר אינו מביא אשם תלוי. ולר"א יחיד שחטא עפ"י הוראת ב"ד לאחר שהביאו הציבור כפרתן אינו נכלל בשגגת הציבור, אלא חטאו הוי חלות שם חטא היחיד ושגגת יחיד משום דכשחטא כבר נודע לציבור שטעו, והטעם שפטור הוא משום דהוי תולה בב"ד, דמאחר דההוראה נתקבלה ברוב הציבור והיחיד עשה על פי הוראת ב"ד, משו"ה נחשב כתולה בב"ד. והפטור דתולה עצמו בב"ד מהוה חלות דין פטור בפני עצמו, דמאחר שחטא מחמת הוראת ב"ד זה ממעט בחטא שלו, ופטור מחטאת יחיד. משא"כ לפי סומכות החטא של היחיד שעשה ע"פ הוראת ב"ד לאחר שהקריבו את הפר הוי חלות שם חטא הציבור דמצטרף לשגגת הציבור שנתכפר ופטור מקרבן יחיד מחמת כפרת שגגת הציבור (וכסברת הגר"ח זצ"ל), ומשו"ה כאן הו"ל ספק נתכפר או לא נתכפר דאינו מביא אשם תלוי. ואילו ר"א סובר דיחיד שעשה בהוראת ב"ד שפשטה ברוב ישראל פטור מקרבן יחיד משום שהוא תולה בב"ד, ור"א סובר דהחטא מהוה חלות שם חטא היחיד, אך אם הוא תולה בב"ד זה ממעט בחטא ופוטרו מחיוב חטאת יחיד, ומשו"ה ס"ל כאן דיש ספק אם הוא נחשב כתולה בעצמו או כתולה בב"ד הו"ל כספק חטא ספק לא חטא, דהספק הוא אם חייב קרבן או לא, וכספק אכל חלב ספק אכל שומן דמביא אשם תלוי. משא"כ לסומכות הפטור של יחיד שעשה ע"פ הוראת ב"ד הוא משום שמצטרף לכפרת הציבור והקרבן, ולכן כאן הוי ספק נתכפר ספק לא נתכפר ואינו מביא אשם תלוי.
גמ'. מיתיבי פר העלם דבר של צבור ושעירי עבודת כוכבים בתחלה גובין עליהן דברי ר"ש ר' יהודה אומר מתרומת הלשכה הן באין.
הנה קיי"ל (מס' שקלים פ"ד:מ"א) דקרבנות הציבור באין מתרומת הלשכה. ועיין ברמב"ן עה"ת (ויקרא א:ב) וז"ל תקריבו - מלמד ששנים מתנדבים עולה בשותפות. קרבנכם - מלמד שהיא באה נדבת צבור, היא עולת קיץ המזבח הבאה מן המותרות. לשון רש"י. פירש הרב כן, לומר שאם יתנדבו רבים להביא עולה עולת השותפין היא, מה בין שנים המשתתפין בקרבן ובין עשרה ואלף שנשתתפו בו. אבל קיץ המזבח הבאה מן המותרות לב ב"ד מתנה עליהן, ולפיכך היא עולת צבור. והנה לדעתו כל עולה שיביאו רבים, חוץ מן המותרות, דינה כדין עולת השותפין, וטעונה סמיכה בכלם, ונסכים קרבים משלהם. ואולי לדעתו עולת העוף שהיא באה נדבת שנים ואינה באה נדבת צבור, וכן השלמים שאמרו בהם שהשותפין מביאין אותם נדבה ואין הצבור מביאים אותם נדבה (תורת כהנים פרק טז ה), בכלן יכולין הרבים להתנדב להם בתחלה, דעולת השותפין היא נקראת ושלמי שותפין הם נקראין, ולא מעטו אלא שלא יביאו אותן מן הקופות, ואפשר שנאמר, שאם רצו צבור להפריש בתחלה לנדבה, ויגבו אותה כאשר יגבו השקלים לתמידין ומוספין, שתהיה נדבת צבור בעולת בהמה, ואין בה סמיכה, שנתרבה מן הכתוב הזה. וכל זמן שיתנדבו בו רוב ישראל היא נדבת צבור, ואינה בעולת העוף ולא בשלמים, ומעוטן נדונין כיחידים. והוא העיקר עכ"ל. ובמלחמות ה' (ברכות דף יג. מדפי הרי"ף ד"ה אמר הכותב) נקט הרמב"ן דאין הציבור מתפללין תפילת נדבה מפני שאין קרבן ציבור בנדבה, (ודלא כמש"כ בסוף דבריו בפירושו עה"ת), וכ"כ הרמב"ם (פ"א מהל' תפילה ה"י) וז"ל אין הציבור מתפללין תפילת נדבה לפי שאין הציבור מביאין קרבן נדבה עכ"ל.
והנה סברת ר' יהודה דפר העלם דבר בא מתרומת הלשכה הוא דכיון דהוי קרבן ציבור ממילא דינו שבא מתרומת הלשכה, ואילו ר"ש סובר דמכיון דהוי קרבן ציבור שאין קבוע לו זמן אינו בא מתרומת הלשכה אלא דבתחלה גובין עליהן מכל אחד מישראל. אמנם צ"ע דהרי הרמב"ם והרי"ף פסקו דאין הציבור מתנדבין קרבן ציבור, וא"כ צ"ע היאך גובין בתחילה מן הציבור בעד פר העלם דבר דהרי לכאורה בכדי שיחול על הקרבן דין קרבן ציבור בעינן שיבוא מתרומת הלשכה ומ"ש מקרבן ציבור דעלמא שאינו בא בנדבה. וי"ל דשאני קרבן נדבה שאין הציבור מביאין נדבה ולכן אפילו אם יתנו כל הציבור ממון לנדבה לא יחול עליה חלות דין קרבן ציבור אלא הוי רק קרבן השותפין22. משא"כ פר העלם דבר מכיון דהוי חיוב דחל על הציבור אזי יכולים לגבות ממון מהציבור עבור חובתם וחל בו דין קרבן ציבור.
ועוד י"ל דשאני פר העלם דבר דאע"פ דמצד ההקדש אינו קרבן ציבור אלא חלות שם קרבן השותפין מ"מ ההקרבה דהפר חלה עבור הציבור, וחל ביה חלות שם קרבן ציבור מחמת ההקרבה דמכפרת על עון הציבור. אמנם עיין ברמב"ם (פ"ג מהל' מעה"ק ה"י) וז"ל אין סמיכה בקרבנות הצבור חוץ משתי סמיכות, על שעיר המשתלח ועל פר העלם דבר, ושלשה מן הסנהדרין סומכין עליו, ודבר זה הלכה מפי משה רבינו שאין בצבור אלא שתי סמיכות עכ"ל. ומדברי הרמב"ם מוכח דאף לפני ההקרבה חל על פר העלם דבר של ציבור חלות דין קרבן ציבור בעצם הקדשו דרק מהלל"מ חל בו חיוב סמיכה ובלא"ה לא היה בו סמיכה מאחר דהוי חפצא של קרבן ציבור. ועיין ברמב"ם (פ"ד מהל' שקלים ה"ב) שפסק וז"ל אבל פר העלם דבר של צבור ושעירי ע"ז בתחלה גובין להן ואינן באין מתרומת הלשכה עכ"ל, ומוכח דאף בגביית ממון מהציבור עבור חובת הקרבת פר העלם דבר חל בו חלות שם קרבן ציבור, וחל בעיקר ההקדש של פר העלם דבר חלות שם ודין קרבן ציבור. ומוכח כהפירוש הראשון שכתבנו.
15 עיין ברשימות שיעורים למס' ב"ק דף יג. ד"ה מלחמות ה' (אות ו' עמ' קי"ב). ובדף כז: בתוס' ד"ה קמ"ל, ובחידושי הגר"ח על הש"ס ב"ק דף כז: בענין אין הולכים בממון אחר הרוב.
16 ועיין בשיעורים לעיל שביאר רבינו זצ"ל דליכא חלות שם שגגת הוראה בהוראה שחלה עפ"י רוב מדין הכרעה, דהרי ב"ד טעו בהוראתם וההכרעה עפ"י רוב מועיל מדין בירור שההלכה היא כפי שיטת הרוב, אך בהוראה בטעות ליכא חלות בירור דזוהי ההלכה וחל חלות שם הוראה בשגגה רק בפסק של כל הב"ד כולו.
17 עיין בחידושי הגר"מ והגרי"ד (מהדורא תנינא) פי"ג מהל' שגגות ה"א.
18 ויתכן להוסיף ביאור בזה, דמאחר שחטאו רוב הציבור ונקרא החטא בחלות שם "חטא הציבור" דאזי חטא זה אינו מחייב את היחיד בתורת חיוב חטאת משום חטא דיחיד. ועוד י"ל דאע"פ דכפרת קרבן יחיד אינה חלה להבא על חטאים שעשה לאחר שהביא יחיד את קרבנו מ"מ חלות כפרת הציבור חלה להבא על חטאים שיעשו אף לאחר הבאת קרבנם אם החטא כלול בחטא הציבור שנתכפר בקרבנם. ועיין בגמ' זבחים (דף ו.) שדנה הגמ' לענין כפרה להבא בעולה וקרבן כבשי עצרת. ומצינו דכפרת יוה"כ חלה בין לחיים ובין למתים, דאף המתים נכללים בכפרת היום (עיין לקמן בשיעורים דף ו.) ויתכן דגם כאן היחיד שחטא בחטא הציבור אחרי הבאת הפר מתכפר בכפרת הציבור כיון דהוי חלק מהציבור, ויתכן דכפרת הציבור חלה אף להבא. ובגמ' לקמן (דף ו.) איתא דאין ציבור מת ומביאים חטאת הציבור לכפר גם על המתים, ואע"פ דא"א לכפר על המת בתורת יחיד מ"מ ניתן לכפר על הציבור, והמתים הם בכלל הציבור ובכך הם מתכפרים, וכמו שכפרת הציבור כוללת את המתים ה"ה נמי שכפרת הציבור בפר העלם דבר חלה עבור יחיד שיחטא אחרי הבאת הפר, מאחר דחטאו הוי חטא ציבור. ועיין באגרות משה חו"מ ח"ב סימן א' שביאר דיש סברא מיוחדת שיחיד יתכפר בפר העלם דבר אף כשחטא לאחר שהקריבו את הפר דמכיון דעשה ע"פ הוראת הב"ד נחשב גם עשיתו אף שהוא אחר הכפרה מעשה אחד עם מעשה הקהל כיון שסבת העשיה הוא אחד עם של הקהל נחשבו כל העשיות שנעשו מצד סבה זו כנעשו בב"א בעת ההוראה וממילא נתכפר גם הוא בקרבן הקהל ול"ד לחטא דאחר הפרשה וכפרה דהכא נחשב כקודם הפרשה כיון דהסבה קודמת ולכן פטור מכבשה ושעירה. דיש דין מסוים בכפרת פר העלם דבר שהכפרה חלה אף להבא.
19 ועיין לעיל בשיעורים דף ג: ד"ה ת"ש הורו ב"ד וידע אחד מהן שטעו ואמר להן טועין אתם הרי אלו פטורים וכו'.
20 עיין בפירוש רבי אברהם מן ההר (מהדורת בלוי) מסכת יבמות (דף פז: ד"ה בעד אחד) וז"ל כלומר שהעיד לה העד בבית דין שמת בעלה, והתירוה ב"ד לינשא בעדותו. שאם לא העיד לה כך בב"ד אינו עדות, שאעפ"י שאמר לה שמת יכול לחזור בו ואין כאן עדות, שאין עדות אלא בבית דין, דהיתר האשה בבית דין על פי זו העדות שיתירוה בית דין לינשא. וזהו דאמרינן ברשות ב"ד. אבל בשנשאת שלא ברשות, שהעידו לה שני עדים בב"ד שמת בעלה, שוב אינה צריכה לרשות ב"ד, כלומר שיתירוה לינשא, שהגדת שני עדים מסלקת מעליה אותו ספק איסור. אבל עתה דליכא אלא עד אחד להתרה צריכה היתר ב"ד, שהיתר ב"ד מסלק מעליה איסור שהיתה מוחזקת בו. אבל כל זמן שלא התירוה ב"ד, אעפ"י שהעיד לה עד אחד בפני הב"ד, אם נשאת בלא רשות ב"ד אסורין זה לזה. שעדיין לא נסתלק איסור שהיתה מוחזקת בו עכ"ל. ובדף (צב.) כתב וז"ל שהיא צריכה לבא לב"ד עם העד שיעיד לה בפני ב"ד שמת, דאי אמר לה שמת שלא בב"ד לא הוי כלום כמו שכתבנו בריש פירקין עכ"ל.
21 ועיין באגרות משה חו"מ ח"ב סימן א'.
22 והא דמבאין קרבנות נדבה לקיץ המזבח ממותר השקלים (פ"ד שקלים מ"א) הוא דין מסוים דחל ממילא מדין מותר השקלים, אבל אין הציבור יכולים לנדב קרבנות נדבה מעצמם ולגבות ממון לקרבן ציבור נדבה, ולכן פסק הרמב"ם (פ"א מהל' תפילה ה"י) שאין ציבור מתפללין תפילת נדבה.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

